Aditza amaieran? | 31 eskutik\n← Egun aipatzera noazkizuenak… ohiko arauez harago doaz\nJoanes Haraneder (I): Garbiki eta fidelki →\n2013/05/06 · 7:00\nEuskarazko esaldien hitzordenaz jardutean, badira bi kontu, inertziaz behin eta berriro aipatuak, okerreko usteetara daramatenak.\nLehenik eta behin, funtzio gramatikaletan oinarrituriko azalpen klasikoa: SOA hizkuntza da euskara, ala SAO hizkuntza?\nHorrela, azalpenetik kanpo geratzen dira Subjektuaz, Objektuaz eta Aditzaz besteko funtzioak. Nire ustez, euskararen kasuan bederen, egokiago litzateke (nahiz eta gauza bertsua dirudien), kategoria guztiak aipatzea gehitxo izanik noski, objektua ere ez aipatzea. Hartara, Subjektua eta Aditza bakarrik aipaturik, objekturik ez (edo bai) baina (eta) bestelako osagai funtsezkoren bat duten esaldiak ere sartuko lirateke azalpenean; besteak beste, Mutila alfer samarra da bezalako esaldi arruntak, hots, predikatu-osagarriz eratuak.\nHala, funtzio gramatikalen araberako oinarrizko hitzordenari dagokionez, euskara S(-)A hizkuntza dela esatea ezaugarri funtsezko bat aipatzea litzateke, baiki… hizkuntzaren tipologiari dagokionez. Euskararen joskera (kasu honetan, perpausen menderakuntza) postposizioetan oinarriturik egonik oro har, eta postposizioak aditzari lotzen zaizkionez, ia fisikoki eskatzen du sintaxiak, kasu askotan edo gehienetan, menderagailua erantsiko zaion perpausaren amaieran egotea aditza. Zentzu horretan, bada, ez dago zalantzarik oinarrizko hitzordenaz.\nJakina, perpaus guztiak ez dira mendekoak. Edo, beste modu –interesgarriago– batean esanda: mendeko perpausak esaldiaren parte dira, esaldiaren osagaietariko bat. Esaldi osoak, berriz, bi molde hauetariko batekoak dira (aditzik gabeko esaldiak alde batera utzita):\nmendeko ez den perpaus bakuna\nmendeko ez den perpaus konposatua [bere baitan osagai gisa darama(tza)na mendeko perpaus bat(zuk)]\nEta hemen dator bigarren kontua: gauza bat da esatea zein den mendeko perpaus mota gehienek (ia) ezinbestean bete beharreko oinarrizko perpaus-ordena (aditza amaieran), eta beste bat, oso desberdina, ea (perpausak baliatuz eraturiko) esaldiaren osagaiak berdin ordenatzen diren.\nIzan ere, esaldian –eta mendeko izan arren esaldien ezaugarrietatik hurbil dauden mendeko perpaus mota batzuetan–, funtzio informatiboek agintzen dute funtzio gramatikalen gainetik, nahiz eta baden korrelazio estatistikorik bi funtzio moten artean. Esate baterako, mintzagai funtzio informatiboa betetzeak erabakiko du non kokatuko den sintagma esaldian, baina aise ikus daiteke subjektu funtzio gramatikala betetzen duten sintagmek joera dutela, estatistikoki, mintzagai izateko.\nGure arteko eztabaidetan, bada, komeniko litzateke kontuok aldez aurretik argituak edukitzea, garbi gera dadin benetan zertan diren adostasun-desadostasunak. Horretarako, funtzio informatiboen gutxieneko ezaguera bat behar dugu, terminologiak terminologia. Hori, eta bi planoak –gramatikala eta informatiboa– bereizteko ahalegin zintzoa.\nBestela, betiko sokatira antzuetan gal gaitezke beste milaka urte batzuetan, zertaz ari garen ere sekula zehaztu gabe. Egizue aproba horri buruzko literaturan, eta ikusiko duzue nola lotu ohi den SOA/SAO kontu berez sintaktikoa, inolako bereizkuntzarik gabe, galdegaiaren kontu informatiboarekin (funtzio informatiboen berri ez dakienik ere ez da falta, horratik)…\nLasai, hala ere: ez dut garatuko hemen kontu hori xeheki. Horren ordez, neure ahalegintxoa egin nahi dut are mugatuxeago uzteko zein den gure arteko desadostasun- edo zalantza-esparrua, ez baita askotan dirudien bezain handia. Une honetan, (definizioetako) lotura-esaldietan dago, ia-ia, halako tirabira bakarra estandarra zaintzen dugunon artean; hots, Zer da gramatika? motako galderen erantzunezko esaldien hitzordena izaten da auzia.\nZehazkiago, ea abantailarik duen, estandar idatzian, Gramatika da… moldeko esaldietan formalki galdegaiaren lekuan doanari (definigaia) bere horretan mintzagai balioa emateak, galdegaia eskuineraturik. Ni ez naiz sartuko oraintxe horretan ere. Aditzaren kokapenari begiratuko diot, besterik gabe; zehazkiago, aditza perpausaren amaieran ematearen kontuari.\nBerriz ere, lagungarri izango da ekuazioa sinpletzea: zein esaldi motak dute joera, egungo estandarrean, aditza amaieran ez kokatzeko? Ondoko zerrenda –behin-behineko, ireki– hau ikusita, ez dirudi gutxi izan behar dutenik.\nBada, horixe: kontuan har dezagula hori (ere) hitzordena-guduen beroenean ere. (Hala ere, nahiago duenak libre du noski, nigatik, aditza-beti-atzera/aditza-beti-aurrera talka-jokoan segitzea).\nAditza amaieran ez kokatzeko joera duten esaldi mota batzuk\nIkusi (al) duzu zuk film hori?\nNoiz ikusi duzu zuk film hori?\nBihar ikusiko al duzu zuk film hori?\n(Hamaika aldiz) Ikusi duzu, orduan, film hori ere!\nIzan duzu, hala ere, film horren berri!\nBadut-eta film horren berri!\nZuk ez duzu, beraz, ikusi film hori.\nBAI/DAGOENEKO GALDEGAIA DUTENAK\nIkusi dut (, bai/dagoeneko,) film hori.\nBadut film horren berri.\nJoango naiz (, bai,) film hori ikustera.\nBanoa film hori ikustera.\nEXISTENTZIA PREDIKATUZKOAK (bai galdegaia + izan/egon)\nBada(go) film bat ikusi behar zenukeena.\nIzan da halako film bat edo beste aurten.\nADITZA GALDEGAI DUTENAK\nIkusi egin du, azkenean, filma.\nJakin daki horrek zinemari buruz.\nGALDEGAI ENFATIKOA DUTENAK\nHamaika aldiz ikusi dut nik film hori.\nIZAN/EGIN/EGON… ADITZEKIN ANTOLATUTAKO LOKUZIOAK\nUste dut ikusiko dudala film hori.\nMerezi du film hori ikustea.\nDei egiten diot mundu guztiari film hori ikus dezan.\nGarbi dago ikustekoa dela film hori.\nAditzera eman dute beste bi astez emango dutela film hori.\nJakin dut film hori emango zutela; erosi dut txartela; ikusi dut, eta esango dizut egia:…\nDebekatzen dut/da halako filmak ikustea.\nBesterik gabe, hasiera ematen diogu zinemaldiari.\nAGINDUZKOAK, ESKAERAZKOAK ETA PROPOSAMENEZKOAK\nIkus ezazu/dezagun bihar film hori.\nIkusi lehenbailehen film hori.\n(Esaten dizut) Ikusteko, ba, film hori.\nEsango didazu, mesedez, zer iruditu zaizun film hori?\nIkusiko (al) dugu bihar elkarrekin film hori?\nBEHAR/NAHI… ADITZ MODALEZ OSATUAK\nIkusi behar dut/duzu film hori.\nNahi nuke ikusi film hori.\nEgin nezake kritika gogor bat film horri buruz.\nOSAGARRI JOKATUA DAUKATENAK\nEsan/adierazi/jakin/ikusi… duzu bihar emango dutela film hori.\nAgindu/eskatu nion bi sarrera eros zitzala film horretarako.\nJakingo du zer egin film horrekin.\nOSAGARRI JOKATUGABEA DAUKATEN ASKO\nErabaki dut film hori ez ikustea.\nEspero dut gogoko izatea film hori.\nAusartu naiz film hori ikustera.\nIkusi zaitut film horretarako sarrerak erosten.\nHorra, bada, esaldi mota arrunt batzuk zeinetan aditza ez baitoa amaieran. Jakina, atzera etorri behar genuke aditzez amaituriko hitzordena oinarrizkora, baldin eta horietakoren bat honelako mendeko perpaus bihurtu nahi bagenu:\nIkusi zaitut film horretarako sarrerak erosten + -N bezala >\nFilm horretarako sarrerak erosten ikusi zaitudan bezala…\nZuk ez duzu ikusi film hori + -NEZ >\nZuk film hori ikusi ez duzunez…\nMenderagailuaren arabera, gerta daiteke menderagailuak erdibiturik ematea mendeko perpausa, baina garbi dago ez dela hori gehienetan hitzordena kanoniko, prototipiko, neutro, oinarrizkoa. Hortxe, adibidez:\nZuk ez duzunez ikusi film hori…\nBestalde, halako asko ere naturalak direnez, horra gehitua beste sail handi bat –mendeko perpaus mota ez (guztiz) zurrunena– aditzez amaitzen ez diren perpausen zerrenda luzera:\nzuk ez baituzu ikusi film hori\nzuk ez duzula(ko) ikusi film hori\nzuk ez duzularik ikusi film hori\nNorbaitek pentsa dezake aipatzeke geratu den esaldi mota bat dela sailik zabalena (baliteke hala izatea) eta hor aditza amaieran doala erremediorik gabe, baina ez: baieztapenezko esaldietan ere ez dago indarrean inolako agindurik aditza amaiera joan dadin:\nZuk ikusi duzu film hori.\nZuk ikusi egin duzu film hori.\nIkusi egin duzu zuk film hori.\nFilm hori ikusi duzu zuk.\nFilm hori ikusi egin duzu zuk.\nIkusi duzu zuk film hori.\nAukeron artean, jakina, bada aditzez amaituriko esaldirik:\nZuk film hori ikusi duzu.\nZuk film hori ikusi egin duzu.\nBaina horixe baino ez dira aditzez amaiturikoak: askoren arteko aukera batzuk. Areago, noski, osagai gehiago sartuz gero esaldian, ez baitira izaten batere naturalak mintzagai ugariko esaldiak.\n!Zuk, gaur, denbora pasa, etxean, lagunekin, film hori ikusi duzu.\nKen dezagun, bada, burutik kontua: ez dago inolako legerik baieztapen-esaldiak aditzez amai daitezen. Informazioaren antolaerak erabakiko du nola ordenatzen diren osagaiak, eta mintzagaia(k) eta galdegaia baino ez dira joango aditzaren aurretik; gainerako osagaiak, aditzaren atzetik joango dira lasai asko.\nHala, beraz, teoriakeriaz zozo-zozo aditza beti amaieraratzen ez bada, kontu bakarrera dator estandar naturalak bizi duen ezbaia: ea zer kasutan komeni den galdegaia aditzaren atzean ematea.\nEta hori ere apur bat zehatz daiteke, bi polo seinalatuz eztabaida horretan:\nAhozkoan aukerako diren galdegai-eskuineratze guztiak edo gehienak idatzian ere egitea, iritzira, nahiz eta, intonazio bereziaren laguntzarik gabe, ez (hain) garbi geratu irakurketa zuzena zein den.\nIdatzian nolabaiteko markaz irakurketa egokia ziur samar bideratzen duten eskuineratze estandarizatuak bakarrik erabiltzea.\nEz da esan beharrik ni bigarren jarrera horren alde nagoela, arrazoi teorikoengatik eta praktikoengatik. Gustura azalduko nituzke arrazoiok guztiok, baina luzeegi joko luke, eta uste dut funtsezkoena berez bistaratzen dela esanetik: irakurleak pauta ziur samar bat izan behar du testua irakurtzean, eta ez orain bat eta segidan bestea eta are kontrakoa, arbitrarioki.\nAhozkoa bere horretan islatu nahi bada, audioa behar.\n Izatez, funtzio gramatikalen azpian dauden rol tematikoak edo, bestelako izenez, rol semantikoak dira erabakigarriak. Esate baterako, aktantea. Hala ulertzen da, adibidez, Andoniri ardoa gustatzen zaio eta Andonik ardoa maite du esaldiek antolaera bera izatea, nahiz eta lehen esaldi horretan Andoniri aktantea datiboan joan eta ardoa subjektua izan.\n EGLUn mintzagai hanpatu esaten zaiona da nire terminologian mintzagaia: esaldiaren hasieran (abiapuntuko) hizpidea markatzen duena.\n4 Responses to Aditza amaieran?\n2013/05/07 at 0:39\nEderra, Juan, eta oso didaktikoa.\nZalantza bat etorri zait performatiboen kasuan, esaldia zuzenean aditzarekin hastean: “Debekatzen dut” ala “Debekatu egiten dut”? Dudarik ez daukat -ela osagarria hartzen dutenekin, ‘egin’ gabeko moldea iruditzen baitzait berezkoa halakoetan: “Agintzen dut argitara dadila…”.\nDebekuarenarekin batera, testu-mota bateko esaldi tipiko bat dut buruan: arau batean beste arau baten parte bat aldatzen denekoa: “Aldatu egiten da halako legearen 5. artikulua, eta honela…”. Hala behar duelakoan nengoen orain arte. Beste honetara ere berdin (edo egokiago)? “Aldatzen da halako legearen 5. artikulua…”.\nEskerrik asko, Patxi:\nUste diat bi kontu nahasten direla hor. -(e)la osagarriaren kasuan, galdegai izaten duk, garbi, performatiboa izan zein ez, aditzaren eskuinekoa. Performatiboetan, hala ere, hizkuntz-ekintzak dik lehenik nabarmentasuna: “Erabakitzen dut ZERA:”.\nHala, esatearekin gauzatzen duk ekintza, eta hori aditza (edo aditz-sintagma hedatuxeago bat) esaldiaren hasieran emanez adierazten duk (mintzagairik bada, haren ostean, eten batez). Joskera horretan, ez dik lekurik “egin” gramatikalizatua sartuz aditz-partizipioa galdegaitzeak, ekintza baita nabarmentzekoa hor, eta ez aditzaren ideia (partizipioak biltzen duena).\n“Egin” agertzekotan zentzu betekoa agertuko duk, hala nola honelako lokuzioetan: “Dei egiten diegu langile guztiei…” (=Deitzen ditugu langile guztiak… / #Deitu egiten ditugu langile guztiak).\nPerformatiboek perpaus osagarri bat gobernatu ohi dutenez, perpaus horrek ere badu karga informatiboa, bigarren esaldi baten balioa izaten baitu semantikoki (jokatua bada bereziki):\n“Agindu bat ematen dut + (hauxe:) Jai izan bedi/dadila itzultzaileentzat San Jeronimo eguna” > “Agintzen dut jai izan dadila…”.\n“Egin” sartuz gero, kendu egingo geniokek osagarriari (galdegai-)pisu hori, eta faltsuki kargatu aditz-partizipioa galdegaitasunez:\n“DEBEKATU egiten dugu egun horretan lan egitea [ez soilik GAITZETSI].\n2013/05/08 at 11:58\nBaieztapeneko esaldietan galdegaia (egiaz, ez dakit “galdegai” horrekin iruzkinaz ari zaren ala iruzkin hanpatuaz) aditzaren aurrean derrigorrez joatea ez zait iruditzen bide egokiena hitz ordenaren korapiloa askatzeko; nolabait, komunikazio-ahalmena beharrik gabe murrizten duelako.\nBigarren jarreraren alde eginez gero, ahozkoan, intonazioari eta pausa prosodikoei esker, onargarriak diren hurrenkera asko debeku lirateke –eta, praktikan, dira– maila idatzian.\nAukera sintaktikoak baztertu beharrean, ez litzateke hobe idatzizkoak baliabide aski izatea horiek guztiak modu ulergarrian ematekotan?\nBestela, maila bien arteko aldeak jarraituko du handiegia izaten, eta idatzizko eredu “murriztuak” jarraituko du ahozkora hedatzen, batez ere esanak izateko idazten diren testuen bitartez (irrati-telebistetako saioak, hitzaldiak…).\nZure arrazoiak ezagutzea, nahiz eta luzeegi jo, interesgarria litzateke oso.\n2013/05/09 at 11:58\nEskerrik asko, Gilen, interesarengatik.\nOndo iruditzen bazaizu, hurrengo post-ean saiatuko naiz zureari erantzuten, terminologiazko xehetasunetatik hasi eta kontuaren filosofia orokorreraino: ez bakarrik gaiaren luze-zabalerengatik, baizik eta interes orokorrekoa izan daitekeelako.


Ondarroa euskal kulturearen ardatz Augustin Zubikarairen omenezko XXI. mendeko Lore Jokoakaz\nBizkaie! 2006-09-28 02:00\nLore jokoak XIX. mendearen erdialdean sortutako mobimentu euskaltzalea izan zan eta, Iparraldean sortu arren, zazpi euskal lurraldeetan zabaldu zan. Orain, antolatutako XXI. mendeko I. Lore Jokoen bidez, Ondarroak euskal kulturearen erronka barriak eta Augustin Zubikarai buztartu nahi ditu.\nAna María Briongos: 'musulman danak ezin doguz zaku berean sartu'\nTestua Eta Argazkiak Zigor Aldama\t2006-09-21 02:00 Bidaide\nIdazlea eta islamaren munduan aditua\nHamar urtez bizi izan da Iran eta Afganistan artean, herrialde horreen ganeko dozena erdi liburu baino gehiago argitaratu ditu, persiar hizkuntzea ikasten dabil eta aditua da islamaren munduan.\nInprimigailua aukeratzerakoan kontuan hartu beharrekoak\nGotzon Plaza Informatikoa\t2006-09-18 02:00\nSasoi honetan, teknologiagaz lotuta, ekipo barriak erosten dira sarritan. Umeentzako edo guretzako, ‘atxakia’ horregaz teknologia arloko erosketek gora egiten dabe irailean, tartean inprimagailuak.\nTestua Eta Argazkiak Zigor Aldama\t2006-09-07 02:00 Bidaide\nBai, holan da, lau hilebeteko bidaiaren ostean, familia eta lagunakaz egoteko ordua be heldu da, baita deskantsetako be.\nSopelanako Lasterketa Nudistea hilaren 9an egingo da Barinatxeko hondartzan\nBizkaie! 2006-09-04 02:00\nSopelanako Lasterketa Nudistea asteon, irailaren 9an egingo da goizeko 12:00etan Barinatxe ‘Salvaje’ hondartzan, Sopelana eta Getxo herrien artean.\nJentetza handia Azkena rock jaialdian\nGotzon Uribe\t2006-09-04 02:00 Musikea\nAzkena rock jaialdiko hirugarren eta azken jardunaldiak 19.546 lagun batu ebazan Mendizabalan, Gasteizen. Jaialdiko bosgarren urteurrenean, jaialdiak egun bateko asistentzia errekorra lortu eban (igazko zapatuko 15.587 lagunetan egoan egoan orain artekoa). Horrezaz ganera, egun danetako ikus-entzuleen kopurua be gainditu egin dau (igazko 32.104 lagunetan ezarrita egoan).\nSanturtzik Seat 600 autoen Espainiako Itzuliaren 20. etapea hartuko dau\nBizkaie! 2006-09-01 02:00\nSanturtzi udalerri bizkaitarrak Seat 600 autoen etenbako errelebuen Espainiako Itzuliaren 20. etapea hartuko dau domeka honetan, irailak 3, Kantabria eta Bizkaia batzen dauena, hain zuzen be.\n‹‹ Aurrekoak 1 2 3 4 ... 230 231 232 233 234 235 236 237 238 239 240 Hurrengoak ››


DonostiaEuskaraz.eus - Peru Leartzako\nAlvarez Enparanza, Jose LuisItxaropena, 1960 Nobela\nPeru Leartzak bere bizitzaren xehetasunak ematen dizkigu liburu honetan eta asko irakurri baino lehen konturatzen gara asperdura eta larrimina direla Peruren bidaiakide bizitzako bidean. Asperdura eta nazka lantegian, ezina eta larrimina ingurukoekin dituen harremanetan.\nPeru ez da bizitza azaletik urratzearekin ase sentitzen, baditu kezka sakonak, bilatu nahi ditu arrazoi ezkutuak... baina alde berean hutsa sentitzen da, ez dio zentzunik bilatzen bere bizitzari...\nLoterian jasotzen duen sariak bizikera aldatzeko abagunea eskainiko dio. Hala eta guztiz Peruk ez ditu larriminak eta egonezinak alde batera uzterik izango: Hiltzera eta bizitzera kondenatua dagoela sentituz jarraituko du.\nOlejua-ren istiluak ez ziren bukatzen, jakina. Egun askotan banuen nik neure sesioa berarekin. Lehen adina gorroto ninduen berak, eta nik ere bera geroz eta gehiago.\nTinbrea jo nuen egun hartan. Igo ni, eta galdera xehe bat berak: «zein egunetan jaso genituen horrelako tamainako barautsak?». Baziren almazen hartan mota guztietako tresnak, eta neurri guztietako barautsak. Nola jakin nezake, denaz gainera, horrelako xehetasun bat?\n—Barka ezazu —esan nion—. Berehalako batetan begiratu, eta esango dizut.\nAlajainkoa! Haren zainak lehertzear jarri ziren, bestetan bezala:\n—Kaiku kirten zozo hori: nik ere bazekiat irakurtzen! Apurtu egingo hinduket!!!\nEz zegoen erremediorik: muturrak nik hari hauts, ala berriro ere isil. Hau aukeratuko al nuen?\nEz dakit zer esan nuen. Nazka; nazka, nazka: hauxe zen gainezka bete ninduena. Gaizki eginen nuen hura berriz ere eramanez. Desmasia gehiegi ziren. Barnean sua, galda goria! «Noiz arte iraungo, Peru?». Odol olatuak loetan.\nOlejua-gana igo nintzen lehertu beharrez. Ez nintzen neure buruaren jabe; nazkaren horditzea zen. Ezagutu duenak badaki zer den: sukarra, urduritasuna, eskuinetara edo ezkerretara jo-beharra, ezin iraun bat, eroaldi beldurgarria.\n—Adi zak —nik berari—. Hemendik aurrera egin ezak heure ama ohakide, baina nitaz ez duk barrerik egingo!!!\nEta, esate berean, sekulako ukaldia eman nion sudurrean, atzeraka lurrera boteaz.\nHeldu egin ninduten. Odoletan zen Olejua. Odola ikusita areago sutu nintzen, eta kolpe batez helduta ninduten bi lagunak jaurtiki nituen atzera, eta aulki bat hartu nuen bi besoez. Jotzera nindoalarik, berriz lotu ninduten lau edo bosten artean. Ezin arnasa har. Indarka egin nuen, baina ezin aska. Behera jaitsi ninduten denen artean. Dendako guztiak eta Etxeberria bera ere, han ziren niri so. Piztia higuingarria bide nintzen ni.\n—Kanpoan zaude oraindik beretik —esan zuen Etxeberriak. Nire lagunek izuturik begiratu ninduten, baina ez zuten txintik atera nire alde. Ni mutu nintzen, noski, eta lerde-jario; eta tutik ateratzeke alde egin nuen handik.\nEz nintzen gehiagotan itzuli, eta behin ere azalduko naizenik ez dut uste.


Gaur egun, kasu askotan baliagarriak ez diren eta urte asko duten legeen menpe gaude. Horregatik, aspaldi heldu zen legea moldatzeko garaia. Hortan dabiltza munduko gobernu guztiak, baina beti bezala beraien interesei begira sortzen dituzte lege berriak. Hau da, arazo baten aurrean debekua hartzen dute oinarri. Ezin da erre, baina tabakoa saltzen dugu, natura zaintzeko kotxea etxean utzi, baina ez dugu garraio publiko gehiago jarriko, eta gaur egun jende guztiaren ahotan dagoen Sinde legea. Ezin dituzu pelikulak eta musika internetetik deskargatu, beraz web orrialdeak itxiko ditugu.\nAzken lege honi buruz nire kasu partikularra azalduko dut. Musika eta pelikulen kontsumitzailea naiz. Etxea diskoz josita dut eta ordenagailuan pelikula batzuk ditut. Dena dela, ez naiz denbora osoan deskargak egiten dituen pertsona. Musika talde bat asko gustatzen zaidanean diska originala erosten dut, adibidez Habeas Corpus taldearen azkeneko diska erosi dut.\nDena dela, spotify instalatuta daukat eta bertan badut inoiz erosiko ez nuen musika. Adibidez Shakiraren Waka Waka abestia, edo Laddy Gaga Chillout bertsioan.\nZinemaren arloan ordea, egia esan behar badut ez dut inoiz DVD original bat erosi, baina hilabetean behin zinemara joatea gustatzen zait. Bestalde, astean pelikula bat edo bi jeisten ditut telebista botatzen duen zaborra alde batera uzteko. Dena dela, jeisten ditudan pelikula horiek denbora entretenigarri bat pasatzeko erabiltzen ditut, baina zineman ikustea ez zait inoiz burutik pasa. Ez zait iruditzen merezi dutenik. Hau da, Sinde legea aplikatzen bada eta web orri asko ixten badituzte, pelikula horiek ez ditut ikusiko eta kitto.\nNegozioaren modeloa XXI. mendera moldatu behar da eta ez XXI.mendean gobernuen interesetara.\nLaburbilduz, Sinde legea martxan jartzen bada ez ditut diska gehiago edo pelikula gehiago erosiko, musika gutxiago entzun eta pelikula gutxiago ikusi baizik.\nBestalde, ezin dugu ahaztu, lege honi esker gobernuei komeni ez zaien ideologi zehatz batzuetara zuzenduta dauden orriak bereala itxi egingo dituztela. Hau da, kalean ideologia zehatz bat edukitzea kriminalizatua dago gaur egun, eta Sinde legeari esker, sarean dauden edukiak ere kriminalizatuak izango dira.\nPentsatzea debekatuta, eztabaidatzea debekatutaâ€¦ Adierazpen askatasuna debekatuta


River of No Return - Wikipedia, entziklopedia askea.\nStanley Rubin (en)\n[[Kategoria:Stanley Rubin (en) ekoitzitako filmak]]\nRiver of No Return (euskaraz Itzulerarik gabeko ibaia) 1954ko Otto Preminger austriar-hungariar-estatubatuar zinema zuzendariak zuzendutako abenturazko western film bat da.Robert Mitchum, Marilyn Monroe, Tommy Rettig eta Rory Calhoun aktoreek antzeztu zuten.\n1875, AEBetako ipar-mendebaldea. Matt Calder (Robert Mitchum) hitz gutxiko alarguna meatzari akanpaleku batera iritsi eta Mark (Tommy Rettig) bederatzi urteko semea jasoko du, gainera bertako taberna bateko Kay (Marilyn Monroe) abeslariari ordurarte semeaz arduratzeagatik eskertuko dio.\nAita-semeak kanpalekutik abiatu eta aitak erosi berri duen eta ibai baten ondoan dagoen baserrirako bide luzeari ekingo diote, baina beren bidaiaren lasaitasuna Kay ederra eta Weston (Tory Calhoun) karta jokalari profesionalaren etorrerak etengo du, azken honek hirukotea amerindiarren erasoaldi batean beren zortera laga eta haien zaldiekin ihes egingo du. Hirukotearen biziraupen irtenbide bakarra txalupa batean ibai oldetsuan Barna ozta-ozta aldegitea izango da, Ibai oldarkorraren urei nola edo hala aurre eginez. Ihesaldian eta bidean topatuko dituzten hainbat oztopoei aurre eginez, Matt eta Kay piskanaka maiteminduz joango dira.\nJean Negulescok zuzendutako filmak\nFrank Fentonek idatzitako filmak\nTommy Rettigek antzeztutako filmak\nMurvyn Vyek antzeztutako filmak\nDouglas Spencerrek antzeztutako filmak\nDon Beddoek antzeztutako filmak\nBarbara Nicholsek antzeztutako filmak\nFred Aldrichek antzeztutako filmak


Hizketa Ereduak - Iparra.eus\nMAPS (APPLE) EUSKAL HERRIEN ETA HIRIEN IZENAK ZUZENTZEN\nLEGE OHARRA – ZER DA IPARRA?\nAZKEN BERRIAK JASO\nEUSKAL MUSIKA TALDEAK\nEUSKARA IKASTEKO LIBURUAK\nLege oharra – Zer da Iparra.eus\nAstelehena, 21 iraila, 2020\n- BABESLEA -\nHasiera Mugikorretarako aplikazioak euskaraz Hizketa Ereduak\niOS (iPhone | iPad)\nMugikorretarako aplikazioak euskaraz\n20 maiatza, 2019\n- BAZKIDEA -\nJokoari buruzko informazioa\nAplikazio honek hainbat egoeratan euskara ahoz erabili ahal izateko ereduak eskaintzen ditu. Eguneroko bizitzako egoerak dira eta euskaratik zein gaztelaniatik kontsulta daiteke. Euskara ikasten ari direnentzat laguntza polita izan daiteke. Euskararen Aholku Batzordearen Terminologia Batzordeak o hizketa-ereduak topatuko dituzu aplikazioan; hainbat arlotan eta egoeratan erabiltzen diren fraseologia moduko hizketa-eredu neutroak, normalizatuak eta oso praktikoak.\nZer egin behar dut aplikazioa edo jokoa euskaraz erabiltzeko?\nAplikazioak edo jokoak erabiltzerakoan zuzenean euskaraz agertzen ez bazaizkizue konfigurazio txiki bat egin beharko duzue zuen gailuetan. Batzuetan gure telefonoa edo tableta euskaraz konfiguratuta izan behar dugu aplikazioak edo jokoak euskaraz erabiltzeko, bi aukera dituzue:\n1.- Aplikazioaren edo jokoaren hizkuntza aukeratu (instalatu eta gero) hobespenetan aukera ematen bagaitu.\nHorrela ez bada:\n2.- Telefonoa edo tableta euskaraz konfiguratu. Hemen bi bideo, oso lagungarriak, konfigurazioa lortzeko (YouTube):\nKaixo, Xabier Martin naiz, informatikaria naiz (unibertsitateko aditua: informatika forentsea). Erabiltzaile digitalen pribatutasunaren defendatzaile sutsua. ProtonMail eta ProtonVPN-ren BAZKIDEA. BABESLEAK: Threema app | BRAVE REFERRAL PROGRAM-EN PARTAIDEA: Brave nabigatzailea.\nANTZEKO SARRERAKEGILE HONI BURUZKO SARRERA GEHIAGO\nIKAPP Zaharrak Berri\nZER IRUDITZEN ZAIZUE WEB ORRIA? INFORMAZIO MOTA HAU? ZUEN IRITZIA EMAN Ezeztatu\nNire informazioa gorde hurrengo iruzkinak egiteko.\nGune honek Akismet erabiltzen du Spam diren mezuak ezabatzeko. Iruzkinak behar diren bezala argitaratzeko, datuak zuzenak izan behar dira. Sakatu hemen irakurtzeko Iparra.eus-ek nola babesten dituen zuen datuak Lege oharra.\nBrave web-arakatzaile segurua\nBAZKIDEAK: ProtonMail - ProtonVPN | BABESLEAK: Threema app | BRAVE REFERRAL PROGRAM-EN PARTAIDEA: Brave nabigatzailea\nIparra.eus web orriaren edukiak kopiatu, moldatu, zabaldu eta argitaratzeko libre zara, beti ere, Iparra.eus-en egiletza direla aitortzen baduzu eta baldintza beretan egiten baduzu.\nLege oharra - Estatistikak\nZER DA IPARRA\nWebgune honen helburua euskara teknologiaren bidez sustatzea eta erabiltzaileen pribatutasuna babestea da.\n© Iparra.eus - 2013 / 2020 - Euskal Herria (Basque Country)\nTraducir web »Translate web\nCookieak eta beste jarraipen-teknologia batzuk erabiltzen ditugu gurekin duzun esperientzia hobetzeko eta zure beharretara egokituta egon daitezkeen edukiak erakusteko. Honi buruz gehiago jakiteko sakatu hemen.Ezarpenak.\nCookieak baimendu edo ez\nCookieak eta beste jarraipen-teknologia batzuk erabiltzen ditugu gurekin duzun esperientzia hobetzeko eta zure beharretara egokituta egon daitezkeen edukiak erakusteko. Honi buruz gehiago jakiteko sakatu hemen.\nONARTU sakatuz gero, adostasuna ematen diguzu webgune honetako cookieak eta jarraipen-teknologiak erabiltzeko.\nNahi duzun momentutan baimendu dezakezu edo ez hemen behean adierazten.\nCookie guztiak baimendu


Komunikazio aholkularia ere partekatzen dute\nPozik gaude ustelkeriak azkenean behartu duelako PP Espainiako gobernutik egoztera, baina PSOEk exekutiboa osatzerakoan igorri dituen mezuei erreparatu behar zaie. Batetik, emakumeen presentzia nabarmena da; bestetik, Sanchezek hiru ardatz hartu ditu aintzat: Politika ekonomikorako arduradun gisa ortodoxia neoliberalaren zaindari bat hautatu du, zeina PP eta PSOEk Europarekin adostu zuten. Santander bankuko Ana Botinek eta patronalek txalotu egin dute izendapena.\nLurralde-eztabaidari buruz, berriz, Borrell zentralista porrokatua izendatu du atzerri ministro, eta presidenteordetarako Carmen Calvo, hots, PSOEren aldetik PPrekin 155ren aplikazioa negoziatu zuena. PP eta Ciudadanosekin batera duten Estatu-Itunaren mamia ez da ukitzen: Katalunia eta Euskal Herriari ukatu egiten zaie irtenbide demokratiko bat.\nNormalizazio politikoari dagokionez, berriz, Barne ministro Marlaska epailea izendatu du. Honek, besteak, beste, erabaki politikoei zigilu judiziala ezarri die, eta ezikusiarena egin du atxilotuek bere auzitegian torturak salatu dituztenean. Bere izendapena sektorerik erreakzionarioenek oso ondo hartu dute.\nKrisiak ikasbide bat utzi digu: kontu bat da gobernuan alderdiak txandakatzea, eta oso bestelakoa, politikak aldatzea. Oso kontutan izan behar da PSOErekin esperientzia luzea dugula, eta badakigu agintean izan denean nola jokatu duen. Ezker alternatiboak hau aintzat hartu behar du: PSOEk gobernua bere gain hartu izana ez da Espainian ziklo politiko berri baten hasiera.\nSanchezen zein aldaera iritsi da, ezustean, Moncloara? 2016an Ciudadanosekin itun neoliberala hitzartu zuen hura, gero Podemosek arbuiatu zuen ituna? Ezker itxura eman nahian itzuli zena, bere alderdikideek idazkaritza nagusitik bota ondoren? Duela gutxi 155aren aplikazioa areagotu eta TV3 interbenitu behar zela zioena?\nHau dena antzezpena da, irudia, posea; alderdien mapan erdigunera itzuli nahia, PSOE erorketa librean baitzegoen. PSOE honek eskuinaren antza handiegia du. Sanchezen Moncloako kabinete burua Ivan Redondo izango da: lehenago PPren aholkulari EAEn eta alderdi bereko Monagorena Extremaduran, berea izan omen zen Garcia Albiol Badalonako alkatetzara eraman zuen kanpaina xenofobo zikina... Esaten dute Redondok bere bezeroei gomendatzen diela diskurtso politikoa eraikitzerakoan ez daitezela saiatu ?argudioekin konbentzitzen, baizik emozioei lehentasuna ematen?. Baliteke argudioak alde batera uztea eskuinarentzat erabilgarria izatea jendea engainatzeko, baina ezkerrarenak egin du bide hori hautatuz gero; horregatik etorri da bere porrot estrategikoa. Ezker politikoa beste era batekoa izan behar da.


Laudioko Udalak irailean baloratuko du nola moldatu aurrekontuak, COVID-19aren krisialdia dela medio - Laudio - Aiaraldea.eus\nLaudioko Udalak irailean baloratuko du nola moldatu aurrekontuak, COVID-19aren krisialdia dela medio\nAitor Aspuru Saez 2020-07-02 14:11\nAnder Larrinaga eta Eva Marquinezek azaldu dute aurrekontuak moldatu beharko dituztela. / Aiaraldea.eus\nArabako Foru Aldundiaren ekarpena 3.200.000 eurotan murriztuko da eta Laudioko Udalak 2.713.000 euroko soberakinak ditu. Ondorioz, aurrekontuak moldatuko beharko dituzte.\nLaudioko Udalak 2020ko lehen hiruhilekoaren likidazioa egin zuen asteleheneko udalbatzan. Eva Marquinez zinegotziak azaldu du koronabirusaren pandemiaren eragina oraindik ez dela nabaritzen erakundeko kontuetan: "15 eguneko itxialdia izan genuen bakarrik lehen hiruhilekoan."\nHala ere, udal gobernu taldeak iragarri du aurrekontuak irailean moldatu beharko dituztela. Izan ere, Arabako Foru Aldundiaren ekarpena nabarmen murriztu da; %25ean, hain zuzen. Horrek suposatzen du tokiko erakundeak 3.200.000 euro gutxiago izango dituela.\nHorri aurre egiteko 2.713.000 euroko soberakinak ditu tokiko erakundeaketa, ondorioz, oraindik 500.000 euro inguruko ezberdintasuna dago diru sarreren eta aurreikusitakoaren artean.\nArabako Foru Aldundiak 3.200.000 euro gutxiagoko ekarpena egingo dio aurrekontuari eta eskuragarri dauden udal soberakinak 2.713.000 eurokoak dira\nEva Marquinezek aurreratu zuen atzo irailean likidazioak mahai gainean dituztenean erabaki beharko dutela nola konpondu eta moldatu hori: "oinarrizko zerbitzuak bermatzeko".\nAnder Larrinaga alkateordea ez zen bereziki ezkor azaldu: "Hainbat gastu eta kontratazio ezin izan dira egin alarma egoeraren ondorioz. Esaterako, jaiak ezingo dira ospatu, proiektu batzuk atzeratu behar izan dira eta zenbait zerbitzu ezin izan ditugu eskaini".


genre_facet:"EIMAk onetsitako materialak" author_facet:"IRALE (2005-2006 ikasturtea)" topic_facet:"Sistema elektroteknikoak eta automatizatuak (Heziketa zikloa). Goi maila" topic_facet:"Elektronika industrialeko tresneriaren mantentze-lanak (Modulua)" topic_facet:"Sistema elektrikoak eta elektronikoak (Modulua)" topic_facet:"Linea automatizatuen muntaia- eta mantentze-lanak (Modulua)" topic_facet:"Automatizazioa eta robotika industriala (Heziketa Zikloa). Goi maila"\nGeneroa / Forma: EIMAk onetsitako materialak Egilea: IRALE (2005-2006 ikasturtea) Proposatutako gaia: Sistema elektroteknikoak eta automatizatuak (Heziketa zikloa). Goi maila Proposatutako gaia: Elektronika industrialeko tresneriaren mantentze-lanak (Modulua) Proposatutako gaia: Sistema elektrikoak eta elektronikoak (Modulua) Proposatutako gaia: Linea automatizatuen muntaia- eta mantentze-lanak (Modulua) Proposatutako gaia: Automatizazioa eta robotika industriala (Heziketa Zikloa). Goi maila\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektronika industrialeko tresneriaren mantentze-lanak (Modulua) 1 Instalazio domotikoen eta automatikoen konfigurazioa (Modulua) 1 Instalazioa eta mantenimendua (Lanbide Arloa) 1 Lanbide Heziketa Gehiago ... Linea automatizatuen muntaia- eta mantentze-lanak (Modulua) 1 Mantentze-lan elektronikoa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Sistema elektrikoak eta elektronikoak (Modulua) Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


Raymond Kopa - Wikipedia, entziklopedia askea.\nNœux-les-Mines, 1931ko urriaren 13a\nAngers, 2017ko martxoaren 3a (85 urte)\nAngers sporting club de l'Ouest 1949 / 1951 60 15\nStade de Reims 1951 / 1956 158 48\nFrance national under-21 football team 1952 / 1952 1 2\nFrantziako futbol selekzio nazionala 1952 / 1962 45 18\nReal Madril 1956 / 1959 79 24\nStade de Reims 1959 / 1967 244 36\nOhorezko Legioko ofiziala (2007ko apirilaren 6a)\nL'Équipe Champion of Champions (1958)\nRaymond Kopa, jaiotzez Raymond Kopaszewski (ʁɛmɔ̃ kɔpa ahoskatua; Nœux-les-Mines, Pas-de-Calais, Frantzia, 1931ko urriaren 13a - Angers, 2017ko martxoaren 3a) frantses futbol-jokalaria izan zen.\nPoloniar etorkinen familia batean hazi zen. Futbol-jokalari gisa, SCO Angers taldean jokatu zuen hasieran, eta Stade Reimsen gero. Azken talde horrekin Frantziako Txapelketa irabazi zuen 1953an eta 1955ean. 1956an, Europako lehenengo Txapelketan, Stade Reims taldea txapeldunorde geratu zen, Di Stefano eta Gentoren Real Madrilen aurka galdu ondoren. Denboraldi hura bukatu zenean, Real Madridek fitxatu zuen, eta talde horrekin Espainiako Liga bi aldiz (1957, 1958) eta Europako Kopa hirutan irabazi zuen (1957, 1958, 1959). 1959an itzuli zen Frantziara, Stade Reimsen jokatzera ostera, eta beste bi aldiz irabazi zuen Frantziako Txapelketa (1960, 1962). 1958an, Europako jokalari onenari ematen zaion Urrezko Baloia jaso zuen. Frantziako selekzioarekin 45 aldiz jokatu zuen eta 18 gol sartu zituen.


Nola aukeratu zure dendara bidaltzeko metodo egokia? - Aukeratu zure Dropshipping Tutoreak Dropshipping Ikastarorako\nDropshipping-i buruz Akademia Nola Metodoak Shipping\nNola aukeratu zure dendarako bidalketa modu egokia?\nGarrantzitsua da zure dendara bidaltzeko metodo egokia aukeratzea. Eta lehen inpresioaren adierazlea da zure bezeroei hornitzeko zer zerbitzu mota hornitzen duzun. Bidalketa metodoa aukeratu beharko zenuke, kosturik ez ezik, denboraren gonbita, kokapena, zerbitzu kalitate ikaragarria eta abar ere eskaini ahal izateko. Bidalketa metodo egokia aukeratzeak ahalik eta bidalketa tasarik baxuenak eskaini ahal izatea esan nahi du. estali zure kostuak eta eskaini bezeroek nahi dituzten aukerak. Artikuluak bidalketa metodoa aukeratzerakoan kontuan hartu beharrekoak eta bidalketa metodo ohikoenen alde onak eta txarrak azalduko ditu bidalketa metodoak alderatzeko eta bidalketa metodo egokia aukeratzeko.\nKontuan hartu beharreko faktoreak\n1. Produktu mota\nKontuan hartu behar duzun lehen faktorea da zer produktu mota salduko duzun. Zure produktuen tamaina eta pisua kontuan hartu beharko zenituzke. Zein da tamaina eta pisua zure SKU txikienetatik arinenak eta SKU handienak eta pisutsuenak? Eta arretaz aztertu beharko zenituzke tamaina eta pisu murrizketak, formak eta eskainitako zerbitzuak bidalketa metodo desberdinak aztertzerakoan. Baliteke bidalketa metodo batzuk ez izatea oso produktu garestiak edo hauskorrak bidaltzea. Batzuek zenbait murrizketa izan ditzakete UPS-k 150 kiloko (68 kg) pisu muga eta tamaina jakin batzuetako produktuen bidalketa murrizketak. Zenbait bidalketa metodoen pisua eta tamaina muga gainditzen duten produktu handiak bidaltzeak gastu gehigarriak edo prezio bereziak kobratzen ditu.\nProduktuak nazio zein nazioartean bidaltzeko asmoa baduzu, zure dendak nazioarteko eta tokiko bidalketa metodoak sartu beharko ditu. Beharrezkoa da nazioarteko eta nazioko bidalketa metodoak konbinatzea, zure paketeak nahi duzun helmugara garaiz hel daitezen.\nGarrantzitsua da tokiko eta nazioarteko bidalketa metodoen arabera aurreikusitako entrega-denbora berrikustea. Bezeroek eskaera handiak dituzte garaiz. Jakin nahi dute noiz espero duten paketea eta azkar entregatu. Tokiko bidalketetarako, egun berean bidal ditzakezu tarifa zertxobait garestiagoan zure bezeroei aukera osagarrien erosotasuna aurkezteko. Nazioarteko bidalketetarako, baliteke hiru egunetik bi astera bitarteko epea bilatzea, inplikatutako herrialdeen eta bidalketa metodoen arabera.\nBidalketa kostua batez ere produktuen tamainarekin eta pisuarekin, helmugarekin eta bidalketa metodoarekin lotuta dago. Eta helmuga bererako produktu berarentzat, bidalketa-metodoak eragin erabakigarria izango du kostuan. Doako bidalketa eskaini nahi baduzu, bidalketa kostua funtsezkoa izango da irabaziak eta balizko galerak kalkulatzeko. Beharrezkoa da zerbitzuak prezio onean eskaintzen dituen bidalketa metodo egokia aurkitzea, bezeroei bidalketa tasarik onenak eskaini ahal izateko eta horrek konfiantza eta leialtasuna ere ziurtatuko dituela.\nBidalketa metodoaren jarraipen erregistroa ikertu dezakezu, ospe ona duen eta horretan oinarritzen den jakiteko. Bidalketen garraiatzailea beraien tarifa merkeetan oinarrituta aukeratzen baduzu, baina azkenean ur sakonetan amaitzen da artikulu bat galdu edo entrega atzeratu egiten dela. Egin atzeko planoaren egiaztapena ohiko galderak eta erabiltzaileen iritziak irakurriz, bidalketa metodoek artikuluak galtzeko eta paketeak atzeratzeko historia gutxien duten jakiteko. Gainera, eskaintzen dituen abantaila osagarriak eta beste erabiltzaileek zer iritzi duten jakin dezakezu.\n6. Jarraipen Zerbitzuak\nSeinale aipagarria da bidalketa metodo bat jarraipen zerbitzu bikainekin aukeratzea. Ospe handiko bidalketa konpainia gehienek webgune bat dute eta bezeroek jarraipen zenbakiak erabil ditzakete paketearen entrega egoera egiaztatzeko, hala nola bidalitakoak, dagoeneko entregatuak, bidean edo atzeratu direnak, baita paketeen kokapenak ere, jarraipena egin ahal izateko uneoro. Bidalketa kontrolatzeko eta bezeroekin erraz koordinatzeko aukera emango dizu, bidalketa edo bidalketa kezka sortzen bada.\nAsegurua zure dendarako eta produktuetarako ezinbesteko bidalketa-funtzioa bada, hartu denbora pixka bat erosketa-metodoak alderatzeko, prezio merkea eskaintzen duena aurkitzeko. Aseguruak, oro har, ez du asko kostatzen, baina lasaitasuna ekarriko die merkatariei eta bezeroei.\nBidalketa metodo arruntenak\n1. Pakete elektronikoa\nEPacket Txinatik 2 kilogramotik beherako artikuluak eroso bidaltzeko modu ezaguna da. Munduko 35 herrialdetara bidal daiteke eta Txinan jatorria izan behar du. Paketearen prezioa gaiaren pisuaren eta bidalitako gaiaren helmugaren araberakoa izango da. Bidalketa denbora Txinan jatorria duten beste metodo gehienak baino azkarragoa da. Gehienetan, bezeroek 10 egunetan jasotzen dituzte paketeak, 20 egun motelagoak izanik. Zure ePacket elementuaren jarraipena egin dezakezu.\nHala ere, Posta Zerbitzua da eta horrek esan nahi du faktore politiko ugarik eragin dezakeela posta grebak, posta ituna. Beraz, sarritan aldagaiak daude paketea bidaltzen den lekuaren arabera.\nCJPacket produktu txikiak Txinatik bidaltzeko bidalketa metodo ezaguna da eta CJDropshipping-en zati bat da, produktuen hornikuntza, eskaerak prozesatzea eta Txinatik dropshippers-era mundu osora bidaltzea eskaintzen duen dropshipping plataforma. Mundu osoko herrialde eta eskualde gehienetara bidal daiteke. Merkeagoa da produktu bera aldi berean entregatzen denean. Gainera, jatorritik helmugara jarraipen logistikoa eskaintzen du, jarraipen zenbakia sartu eta paketearen informazio logistikoa kontsultatzeko. Beste mundu batean, kate logistiko osoa eskaintzen du.\nChina Post Txinako posta zerbitzu ofiziala da eta China EMSrekin lotuta dago. Oso ohiko entrega zerbitzua da, askotan garraiatzailearentzat merkeena izan ohi delako, batez ere doako bidalketa eskaintzen duten enpresentzat.\nTxinan bazaude eta mandarineraz hitz egiten baduzu, baliteke irtenbide ona izatea zuretzat. Paketeen jarraipena egin dezakezu linean eta laguntza zenbaki batera deitu zuzeneko pertsona batekin hitz egiteko.\nHala ere, txarra da nazioartean bidaltzea, ez baitu inolako laguntzarik eskaintzen ingelesez eta horrek zaildu egiten du pakete bati buruz galdetzea. China Post-ek paketeak beste garraiolari batera aldatuko ditu Txina uzten duenean eta horrek are gehiago nahastea eragiten du paketea non dagoen jakiteko. Eta askotan oso motela da bezeroek 4 astetan, baita 8 astetan ere, paketeak jasotzea.\n4. AliExpress Packaging Zerbitzua\nAliExpress Packaging Zerbitzua normalean doakoa da AliExpress-etik bidaltzen baduzu bezeroak premium bidalketa ordaindu ezean. Zenbait kasutan, webguneak 1 $ - 3 $ kobratuko die bezeroei zerbitzua erabiltzeagatik. Bezero batek 8 $ - 10 $ gehiago ordaindu ahal izango du paketea bere etxera ahalik eta azkarren iristeko. Bezeroari paketearen jarraipena egiteko aukera eskaintzen dio eta nahiko zehatza da.\nHala ere, arazo batzuk daude. Hainbat bidalketa zerbitzu erabiltzen dituzte: Singapur Posta, Posti Finlandia, Correos, DHL, Direct Link eta SPSR, bidalketa zerbitzu estandar bat egin beharrean, bidalketa denbora izugarri aldatzen baita. Eta bere entrega nahiko motela da bezeroek paketeak 20 lanegunetan jasotzea, 6 asteetan ere.\nLaguntza behar duzu PayPal hornitzaileari galdetuz\nNola aurki ditzaket xehetasunak?\nHornitzailea: CJ dropshipping ... Gehiago ikusiIkusi Less\nBistako ikustaldiak: 7,243\nTags afership, aliexpress, cj dropshipping, cjdropship, cjdropshipping, cjpacket, dropshipping, dropshipping bidalketa metodoak, epacket, bidalketa moduak, bidalketa jarraipena\n← Dirua irabazteko 5 industria nagusia PH-n inbertsiorik gabe → Hainbeste jendek erabiltzen dituen 7 edertasun produktu onenak


Bizkaie! 2005-06-10 00:00 Bidaide\nGure alboan, familia frantsez bat dago eta mahaia danetariko platerakaz beteta daukie: okelea saltsa gazi-gozoan, bertoko barazkiak, baporetan egindako jakiak eta ume guztiek jaten daben hanburgesea patata prijiduakaz. Australiarrak be ikusi doguz eta, atzo, esaldi bakotxeko begia ixten eban holandar handi bategaz joan ginan autobusean. Baina egunotan, txinarrak ikusten dira gehien. Maiatzaren lehenegoa beharginen eguna izan da eta zorionekoek aste beteko oporraldia daukie. Jai eguna dala-eta, hotelen eta garraio-publikoen prezioak bikoiztu egin dira, jente gehiago dabilelako. Jatetxeak eta kaleko postuak ...\nBizkaie! 2005-06-03 00:00 Bidaide\nPandak dagozan lekura heltzeko bideko oharrak segiduten doguz. Lorategi txiki baten atzean dagoala uste dogu. Baldosa grisa dago lurrean eta kristalezko atetik, astiro, buru bat ikusi dogu, zuria, belarri baltzakaz. Begietan be orban baltz bi daukaz. Ate atzean ostentzen da barriro eta, handik segundu batzutara, barriro agertzen da. Bizilekuari ondo begiratzen deutsagu eta, harrigarria bada be, oso txikia da. Atzeko partean kristal bat dago eta bertatik ikusten da animalia. Bakarrik dago eta atzeko hankak lurretik altzau barik dabil. Burumakur doa ...\nBizkaie! 2005-05-27 00:00 Bidaide\nGaua da eta kaleetan sekulako zaparradea dabil. Taipein gau giro ederra dago eta goizaldean, berandura arte era guztietako dendak zabalik egotea normala da. Horren erakusgarri, ‘Gaueko Azokea’, Taiwaneko sukaldari eta ehundaka tripontzien topaleku. Gustu onekoa da ostren tortilea limonada likatsuagaz batera eta ‘etxeko’ postretzat izoztutako esne ezkatak zenbat gura sirope eta barazkiakaz egindako mermeladakaz horniduta. Gozo-gozo dago eta lagunartean pozarren gagoz. Kulturen arteko gorabeherak, ardurak eta Taiwanek bizi dauen egoera negargarria doguz berbagai. Aldaketa giroa igarten da 22,5 miloe ...\nJaun-andreok, egin zuen apustuak!\nBizkaie! 2005-05-20 00:00 Bidaide\nCasino Lisboa lako joko-gelek ateak zabaldu orduko, txinatarrak sekulako pasinoagaz sartzen dira. Croupier izenekoak dagoz mahai bakotxean, beti gauza bera esaten eta mobimentu berberak egiten. Zortea alde daukan bisitariaren dirutzearen % 10 jasoko dau irabazi legez. Jokalariak adi-adi dagozan bitartean, koloretako fitxek torretxu bereziak sortzen dabez. Momentu batetik bestera danak jausi daitekez belus berdeko ozeanoan erdi galduta dagozan ugartetxu bakartiak. Jaubeak urduri dagoz eta ohi baino altuago egiten dabe berba. Akaso, euren gauzak saldu beharko dabez jokatzen segidu ahal izateko. Horretarako ...\nAurrekontuak agintzen dau\nBizkaie! 2005-04-29 00:00 Bidaide\nAholkuak Asia, Afrika eta Hego Amerikako biajeen aurrekontuko zati handiena hegazkin-txartela izaten da. Ipar Amerikakoetan eta Europakoetan, ostera, ez horrenbeste, baina ostalaritzako prezioak askozaz be altuagoak dira. Preziorik onenak topetako, bidaia-agentzia ugaritara joatea da onena, gero prezioak konparetako. Nik uste dot Bilboko Tagus Viajes (Rodriguez Arias kalea), Halcon Viajes eta Lufthansa City Centre agentziek zerbitzu ona eta prezio onean eskaintzen dabela. Europa barruko ibilbideetan, Interneten aukera parebakoak topau geinkez, baina kontinentearteko biajeetan, barriz, ez. Hegazkin-txartela denporaz erosten badogu asko aurreztu ...\nBizkaie! 2005-04-22 00:00 Bidaide\nBizkaie! 2005-03-25 00:00 Bidaide\nBizkaie! 2005-03-11 00:00 Bidaide\nDili ez da Asiako ganerako uriburuen antzekoa. Berrehun mila biztanle inguru bizi dira bertan eta Nazino Batuen indarrak dira nagusi baita herrialdearen behin-behineko gobernuan be. Prozesua ez da erraza. Ekialdeko Timor herrialde moderno eta demokratiko bihurtzea da asmoa baina bertako herritarrak ia-ia historiaurrean bizi dira. Kontuak kontu, Dilin Bangkok edo Hong Kongen baino turista gehiago dabiz. Ekialdeko Timor nazinoarteko laguntzinoaren pentzutan bizi da eta, beraz, Dili uriburua aberastasunaren oasi bihurtu da, errealidadeagaz bape zerikusirik barik. Nazinoarteko erakundeetako beharginak lasaitasunaren bila ...\nTunisia hegoaldea (II)\nBizkaie! 2005-03-04 00:00 Bidaide\n- Alde handiak ikusi dozuz iparraldearen eta hegoaldearen artean? Bai. Iparraldea askosaz modernoagoa, uritarragoa eta turistikoagoa da. Hegoaldea basatiagoa da eta iparrean baino ezusteko handiagoak bizi zeinkez, izan be, bila zoazena errez topauko dozu iparraldean. Jentea be jatorragoa da hegoaldean eta, ganera, turistei ez deutse kasu larregi egiten, esan gura dot, baketan ixten zaituela. Herriak ederragoak dira, ikusgarriak benetan. - Tunisia leku arriskutsua da? Ez, inondik inora. Salbuespenak salbuespen, indarkeria erabiliz egindako lapurretak ez dira ohikoak izaten eta holakoak sufridutea errazagoa da ...\nBizkaie! 2005-02-25 00:00 Bidaide\nBizkaie! 2005-02-11 00:00 Bidaide\nBizkaie! 2005-01-28 00:00 Bidaide\n‹‹ Aurrekoak 1 2 3 4 ... 18 19 20 21 22 23 24 25 26 27 Hurrengoak ››


Mexiko presidentea | Enrique Peña Nieto, Mexikoko presidentea\nPRIk boterea berreskuratu du\nEnrique Peña Nietok Mexikoko Presidentetza hartu du\nGobernu aldaketaren ekitaldietan protestak deitu dira, batik bat Mugimendu Aurrerakoiaren partetik, izan ere, bigarren gelditu ziren hauteskundeetan eta ez dute Peña Nietoren garaipena onartzen.\nMexikoko ezkerrak hauteskundeetako emaitzak baliogabetzea eskatuko du\nPRI agintera itzuliko da 12 urte eta gero\nEnrique Peña Nietok Mejikoko presidente karguaren zina egin du\nEnrique Peña Nietok Mexikoko Presidentetza hartu du Jauregi Nazionalean egin duten ekitaldi batean, Gobernuaren egoitzan.\nFelipe Calderon kargua uzten duen presidenteak Mexikoko bandera eman dio dagoeneko Peñari Presidentetza aldaketaren ikur gisa. Azken honek uztailaren 1ean egin ziren presidentetzarako hauteskundeak irabazi zituen eta era honetan, PRI Alderdi Iraultzaile Instituzionalak boterea berreskuratu du berriro.\nKargu hartzearekin batera, talde berriko kideek ere karguaren zina egin dute. Miguel Angel Osorio Chong izango da Barne Saileko arduraduna, Salvador Cienfuegos Zepeda Defentsa Nazionalekoa eta Vidal Francisco Soberon Sanz Marinako idazkaria.\nPeña Nietorekin Alderdi Iraultzaile Instituzionala Gobernura bueltatu da, izan ere, zazpi hamarkadatan boterean egon zen, 2000. urtean Calderonen eta Vicente Foxen PAN alderdiak irabazi zuen arte.\nSegurtasun faltaren aurkako plana\nEnrique Peña Nieto presidente berriak bere Gobenuaren 13 erabaki iragarri ditu, eta, horien artean, indarkeria boladari aurre egiteko osoko plana dago.\n"Gauza bat oso argi daukat: delitu bati ezin zaiola indarkeriarekin aurre egin", esan du Peña Nietok Mexikoko herritarrei zuzendutako lehen mezuan.\nMezuak 50 minutu iraun ditu, esandakoen arabera, delituen prebentziorako planak zenbait ministerioren arteko elkarlana beharko du. Helburuen artean, esparru publikoak berreskuratzea eta ekoizpen-prozesuen segurtasuna bermatzea daude.\nProposamena azkenaldiko indarkeria bolada txarrenaren erdian egin du, batez ere, krimen antolatuaren eraginez. Azken sei urteetan, hamarka mila hildako izan dira.\nPeñaren kontrako protestak\nPoliziak eta Armadak gas negareragileak eta gomazko balak erabili dituzte Mexiko hiriburuan bildutako milaka manifestarien kontra. Enrique Peña Nietoren kargu-hartzearen kontra protestan ari ziren.\n"Istiluen ondorioz, gutxienez hiru pertsona larri zauritu dira eta anbulantzian eraman dituzte. Gainera, pertsona askok alde egin dute gasen ondorioz", esan du Jorge Fita TeleSur telebista kateko kazetariak.


Aldaketa klimatikoaren kontrako ikasle greba babesten dugu - Goiener Elkartea\nAldaketa klimatikoaren kontrako ikasle greba babesten dugu\nHasieraAldaketa klimatikoaren kontrako ikasle greba babesten dugu\nALDAKETA KLIMATIKOAREN KONTRA “FRIDAYS FOR FUTURE” MUGIMENDUA: MARTXOAREN 15 IKASLEEN GREBA\nBeroketa globalak eta klima aldaketak dakarten hondamendia dela eta mundu osoko ikasle eta gazteen jarrera eta erantzun eredugarria ikusirik, “Fridays for Future” mobilizazioren ondoren Martxoaren 15ean konbokatu duten grebaren aurrean:\n1. Goiener Elkarteak bat egiten du mugimendu honekin, honako arrazoi hauek direla medio:\npolitikoen arduragabekeria salatu beharra.\neraginak nabariak eta bistakoak izatea (beroketa eta metereologia kezkagarria).\ngaixotasunen eta izurriteen hedatze nabaria.\ngatazkak nonahi zabaltzea erregai edota ura dela medio.\nbioaniztasunaren murrizte argia,\negoera konpontzeko eta zuzentzeko denboraren agortzea.\n2. Goiener Elkarteak mugimendu honetan parte hartzera animatzen zaitu, zure esku eta neurrira dagoena eginaz:\nHorretarako honako iradokizunak luzatzen dizkizugu:\nGaiari buruz seme alabekin hitz egin.\nIkusi Gretaren bideoa beraiekin.\nKomentatu mugimendua eta greba beraiekin.\nEman kanpainaren berri ikasleei.\nEgoera nola ikusten duten eta zer egiteko asmoa duten galdetu.\nLankideekin greba eta kanpainaren gaiaren inguruan hitz egin.\nGaiaren inguruan interesgarriak diren estekak dira hurrengoak:\nHAUSNARKETA GOIENER ELKARTEKO HEZKUNTZA TALDETIK\nSuediako nerabe den Greta Thunbergek, aldaketa klimatikoaren kontrako ostiraleroko greba mugimendua “Friday for future” pankarta batekin hasi zuen Suediako parlamentuaren aurrean eseriz. Hau sare sozialetan zabaldu zen eta Davoseko bilkuran eman zuen hitzaldiaren ondoren nerabe asko mugitu dira Australiatik Europaraino antzeko ekimenak antolatzeko.\nMugimenduak eskoletako gazteen greba deialdia luzatu du Martxoak 15erako.\nBozka ezin eman duten ikasleek mobilizatzeko erabakia hartu dute aldaketa klimatikoaren aurrean politikarien arduragabekeria salatzeko. Zientzialari askok adierazi duten moduan berandu gabiltza beroketa efektuaren aurrean neurriak hartzeko, denbora agortzen ari baita eta planetaren kaltetze sintoma ugari ageriagoak dira: batez besteko tenperaturaren igoera, polo eta glaziarretako izotza urtzearen bizkortzea, basoen galera… Hau aldatzen ez badugu, gazteek adierazi duten moduan, nagusitzen direnerako ez dute astirik izango egoerari buelta emateko.\nEta zer gertatzen da Euskal Herrian? Begi bistan da gure basoak aldatzen ari direla, itsas mailak gora jarraitzen duela, tximeleta eta intsektu askoren desagerpenak hegaztien murriztea ekarriko duela eta ez ohiko eguraldiak ditugula gure egunerokotasunean. Guzti honek, nekazaritzatik hasita industriaraino aldaketa nabarmenak ekarriko ditu gainontzeko urteotan. Egoera ikusita, ekonomia trantsizioa eta des-hazkundea sustatzen hasi beharko ginateke gizarte moduan.\nGOIENER ELKARTEAK urteak daramatza energia alorrean beste eredu baten alde lanean, egungo eredu energetikoaren gabeziak salatu, hauekiko alternatiba bideragarri bat proposatu eta gizarteratzen.\nGaiaren inguruan formazioa eta informazioa helarazten dugu: egungo eredu energetikoari buruzko hitzaldiak eta faktura elektrikoari buruzko tailerrak emanaz, besteak beste. Energia berriztagarriaren sorkuntzan ere lanean gabiltza.\nGuzti honegatik, “Fridays for future” ekimenari eta mugimenduarekin mobilizatu diren ikasle eta gazte guztiei babesa eskaini nahi diegu, arazoa guztiona baita.


“Dantza” filmaren bira, Argentinako hainbat hiritatik - Nontzeberri\nHasiera/IKUS-ENTZUN/“Dantza” filmaren bira, Argentinako hainbat hiritatik\n“Dantza” filmaren bira, Argentinako hainbat hiritatik\nArrakasta biltzen ari den Dantza filma Argentinako zazpi hiritan ikusi ahal izango da gaurtik aurrera. Filma, Misiones hirian maiatzean ospatu den Entre Fronteras jaialdian, eta La Plata hiriko emanaldiaren ostean, Argentinara itzuli da berriz.\nBuenos Airesen izango da gaur (urriaren 31an) lehen emanaldia, eta horren ostean, Rosario, Villa María, Mendoza, Necoechea, Tres Arroyos eta Bahía Blanca bisitatuko ditu filmak.\nDantza filma “tradizioari, lurrari, haren jendeari, mitoei eta ohiturei egindako kantu poetiko bat da. Asmo handiko sormen-apustu handia egin du zinemagileak film honetan; Koldobika Jauregi artistak zuzendu du bertan islatzen den unibertso estetiko eta bisuala, eta Juan Antonio Urbeltz ikertzaile eta folkloristak izan du koreografiak koordinatzeko eta ikuskatzeko eginkizuna”. Telmo Esnal zinegile zarauztarraren hirugarren film luzea da Dantza. Makina bat tokitan izan da ikusgai, eta bidaia luzeak egin ditu herrialde askotara, eta nazioarteko hainbat jaialditan hartu du parte.\nUda aurretik Estatu Batuetako zortzi herrietan zehar eginiko biraren ostean, bere nazioarteko ibilbidea jarraituko du. Azken hilabeteetan hainbat nazioarteko zinemaldietan egon da, Vancouver (Kanada), Shanghai (Txina), Viña del Mar (Txile), Nantes eta Cahors (Frantzia), Edinburgo (Eskozia) eta Ludwigshafen am Rhein (Alemania).\nArgentinan burutuko diren emanaldietan Telmo Esnal zuzendaria eta Gari Otamendi dantzaria izango dira. Etxepare Euskal Institutuaren eta Argentinako Euskal Etxeen arteko kolaborazioari esker antolatu da bira hau.\nGBTXko azken final-laurdena, Azkoitian


Eusko Ikaskuntzako langileen herena kaleratua | LAB SINDIKATUA\nZerbitzu Pribatuak Bestelakoak Eusko Ikaskuntzako langileen herena kaleratua\nEusko Ikaskuntzako langileen herena kaleratua\nEusko Ikaskuntzaren Batzorde Eragileak, 12 pertsonek osatua, 7 langile bidali ditu kalera (plantilla osoaren heren bat), erabakia hartzeko burutu zen bilerara Batzorde Eragileko 6 kide soilik agertu zirelarik. Eusko Ikaskuntzako langileok Batzorde Eragileko kide batzuren inplikazio eza salatu nahi dugu, eta erakundeari dagozkion erabaki nagusiak hartzeko eratutako organoko kideen konpromezu ezaren eta ez agertu izanaren aurrean, hartutako erabakien legitimitatea zalantzan jartzen dugu.\nGainera, zera salatu nahi dugu: gizarte jasangarri baten alde lan egiteko xedearekin aurkeztu ohi den erakudeak, ez du lan banaketa edo bestelako aukera jasangarriagoen aldeko apusturik egin. Era berean, eta behin baina gehiagotan hala eskatu zaion arren, Eusko Ikaskuntzak langileokin komunikatu eta hitz egiteari uko egin dio. Langilegoak beste neurri batzuk aztertzeko aukera eskatu zuen hainbat idatzitan, eta azkenik proposamen bat ere landu zuen, baina proposamen hau ez da kontuan hartu eta zuzendariak bertan jasotako porposamen guztiei ezezkoarekin erantzun ondoren aurkeztu da Batzorde Eragilean.\nEusko Ikaskutzaren zuzendaritzak hainbat kaleratze bureau fax bidez komunikatu ditu, zuzeneko inongo komunikaziorik gabe. Kalte ordainak jaso dituzte langile batzuk kaleraketa aurrez komunikatu gabe. Eusko Ikaskuntzako langileok, erakundeak bultzatu eta defendatzen dituen baloreei jarrraiki, zuzendariari eta erabakiak hartzen dituzten batzordeei, horrelako neurriak aurrera eramaterako garaian jarrera eredugarria izan dezatela eskatzen diegu. Egiteko modua erabat kontraesankorra baita zabaldu eta defendatu nahi dituen (hala esan ohi du behintzat) baloreekin.\nEusko Ikaskuntzak lana azpikontratatzen jarraitzen du lanak banatu eta erakunde jasangarri baten alde egin beharrean. Langileok salatu nahi dugu orain dela urte bete proiektu batzuetan azpikontratatzeari uko egin zitzaion bitartean gastuak aurrezteko helburuarekin, orain proiektu berean azpikontratatzeko asmoa duela erakundeak, soldatak aurrezteko helburuarekin.\nMomentu honetan Eusko Ikaskuntza hausnarketa prozesu batean murgildurik dago, eta bertan langileok ez dugu oraindik parte hartzeko aukerarik izan, gardentasun falta honek erakundean bertan izan genezaken etorkizunaren inguruko zalantzak sortarazten dizkigularik.\nGure babesik eza eta neurri hauen injustizia salatu nahi dugu.


Aurreikusitako epeak beteta burutu dira udaleku irekiak eta udako kirol kanpaina — Berbia\nHaur eta begiraleren batzuk konfinatu behar izan dira baina ez da barruko kutsatze fokurik izan\nGogorra, uztaila gogorra eta tentsio handikoa izan dela adierazi digute udalekuetako eta uda kanpainako arduradunek, baina pozik daude, haurrei bereziki ondo pasatzeko aukera eman zaielako, eta familiei egindako aisialdi eskaintza egoki bete ahal izan dutelako.\nUdaleku irekietan 400 haur aritu dira aurten eta uda kirol kanpainan 850. Guztiei agindutako zerbitzua eman zaie eta udalekuetako talde bat soilik konfinatu behar izan da, eta hori atzo gertatu zen. HH-4ko talde bat etxera bidali behar izan zuten, taldekide batek positibo eman ondoren. Kontu egin behar da, halako haur txikiek ez dutela musukorik eraman beharrik. Gainerako taldeetan, beste positibo isolaturen bat izan da baina musukoekin ibili direnez eta burbuila taldeak mantendu direnez, ez da halako neurri gogorrik hartu beharrik izan. Begiraleen artean ere konfinatu beharra izan dute batzuk, baina kasu guztietan udalekutik kanpoko harremanek eragin dute, alegia ez da barruko kutsatze fokurik izan. Berdin gertatu da udako kirol kanpainan ere, hainbat monitore eta erabiltzailek konfinatu beharra izan dute baina kanpoko kontaktuen ondorioz. Begiraleen artean sortu diren hutsuneak beste begiraleek bete dituzte. Alde horretatik, guztien ahalegin eta jarrera ona txalotu dute udal arduradunek.\nCovid-19a puri-purian dugu oraindik, eta arrisku hori gogoan bereziki zaindu dira hartu beharreko prebentzio neurri guztiak. Egindako ahalegina egokia izan da, udalekuak eta kirol kanpaina aurreikusitako epetan eta aparteko gora behera azpimarragarririk gabe bete direlako. Hilabete gogorrak izan direla onartuta, pozik amaitu dute udalekuetako eta kirol kanpainako arduradunek, herritarrei zerbitzu egokia ematea lortu delako.


Ekonomia Solidarioaren VI. Azoka 'Soldatzen ikasi, gilda bat jan edo Fiaro bat egin dezakezu'\n"Soldatzen ikasi, gilda bat jan edo Fiaro bat egin dezakezu"\nEkonomia Solidarioaren VI. Azoka ospatu dugu Gasteizen ekainaren 23an. 40 entitate Landatxo kiroldegian elkartu dira zazpi jarduera-sektoreko produktuak eta zerbitzuak erakusteko: finantza etikoak, kontsumoa, teknologia, komunikazioa, ikerketa, esku-hartze soziala eta lankidetza. Entitate guztiek beste ekonomia posiblea dela dakite eta horretaz gain kontsumo kritikoa sustatu nahi dutela.\nJardunaldia Marian Díez-en (REAS Euskadiren lehendakaria) eta Marian Uriarteren (Zentzuz Kontsumituren ordezkaria) ongietorriarekin eta La Omega-ren raparen erreibindikazioarekin hasi zen. "Produzitzen dituzten, banatzen dituzten eta beste balio batzuekin finantzatzen diren enpresak daude: feminismoaren, ekologismoaren, arduren, etikako, erkidegoaren, solidaritatearen eta elkarrekiko laguntzaren balioa. Beste kontsumo bat posible egiten duten enpresak: kontsumo kritiko, kontziente eta eraldatzailea. Hau MERKATU SOZIALA da”, Marian Díez-ek baieztatu zuen.\nAzokaren salmenta eta erakusketa jarduera paralelo desberdinekin uztartu da: ekonomia solidarioarekin erlazionatutako gai desberdinak landu dira, zera, kooperatibismo eta autogestioa, ekonomia solidarioa baserri-munduan eta etxebizitza kolektiboak. Heziketa-jarduerekiko txikigune bat eta kale-antzerki bat Alde Zaharrean egon dira ere. Gainera, edizio honetan postuak aurkezten ditugun moduan aldaketa bultzatu dugu. “Soldatzen ikas dezakezu, gilda bat jan dezakezu, edo Fiaro bat egin”, bisitari bat Twitterren zioen.\nVI. Azoka honek espazio berria gehitu ditu: Hazitegi Feminista, zaintzak lantzeko gunea. Zantzei garrantzia eman nahi izan diegu Azokan eta entitateen eguneko lanean. Alde Zaharreko kaleak eta kiroldegia girotzeko Perkuneskak-etako batukadarekin dantzatu ahal izan gara.\nBisitari-etorria itxarondakoa ez izatea pena izan da, Azokaren modeloa berriz pentsatzera behartzen gaitu. Merkatu Sozialaren funtsezko erronketako bat hurrengo kurtsoan izango da.


Aitor Zabala: "Pilatesa egiteko leku egokiagoa eskatuko nuke, baina ziur dirua ez dagoela soberan" - Aramaio - Goiena.eus\nAitor Zabala: "Pilatesa egiteko leku egokiagoa eskatuko nuke, baina ziur dirua ez dagoela soberan"\nJokin Bereziartua Lizarazu 2014-02-11 00:00\nAitor Zabala udaletxean, pilates saio bat hasi aurretik.\nEgunaren 24 orduak motz geratzen zaizkio Aitor Zabalari (Aramaio, 1989). Hamaika saltsatan sartuta dabil: pilates irakasle, Aramaioko Gazte Asanbladako kide, areto futboleko taldeko jokalari, Orixol mendizale elkartean sartu berri... 2013ko udan sorosle izan zen Usakon eta Dukiena jatetxean ere egiten du lan aste bukaeretan. Ez dago zalantzarik eguna ondo antolatzen duela. Cuatrovientos baserriko semea, AHTko lanen eragozpenetara "ohitu" dela esan digu.\nNoiztik zara pilatesko irakasle?\n2013ko irailean hasi nintzen. Aurretik, Arrasateko Zigorrola auzoko Zigagym gimnasioan egin nituen praktikak. Spinning klaseak ere eman nituen han, besteak beste. Aramaion orain bi txanda ditut, 20 bat ikasle. Astero bi ordu egiten ditut talde bakoitzarekin. Udaletxeko osoko bilkuren aretoan elkartzen gara.\nEta leku egokia al da osoko bilkuren aretoa pilatesa egiteko?\nDuela hiru urte hasi ziren pilatesa hemen ematen, ez dago beste lekurik. Neguan, berogailua jarrita egon arren, hotz egiten du. Izan ere, pilatesak ez du ariketa fisiko handirik eskatzen. Materialari dagokionez, udaletxean goma eta zinta batzuk uzten ditut. Baloiak, berriz, kiroldegian uzten ditut, eta, beraz, bueltaka ibiltzen naiz. Larri ibiltzen naiz, egia esan. Kiroldegiko gimnasioa ezin da erabili, inolaz ere. Udalari leku egokiagoa jartzeko eskatuko nioke halako ariketetarako, baina ez dut uste dirua soberan egongo denik. Ulertzen dut Udalak bere mugak izango dituela; azken finean, nik moldatu behar izan dut dagoenera. Pozik nabil, batez ere ikasleak gustura ari direla esaten didatelako.\nEmakume helduak dira nagusi. Zeintzuk dira ariketa nagusiak?\nGorputzaren malgutasuna lantzea, bizkarreko arazoak arindu eta prebenitzea, muskuluak indartzea... Denetarik egin daiteke. Jende gazteari ere gomendatuko nioke, edonori datorkio ondo.\nErretiratuekin ere baduzu harremana. Azal iezaguzu.\nMartitzenetan eta eguenetan gimnasio saioak egiten ditut eurekin. Jolasak, memoria ariketak... Kiroldegian elkartzen gara; gela txikian berogailua jartzen dugu, eta moldatzen gara. Baina kantxan sekulako hotza egiten du.\nUsakon sorosle izan zinen udan. Zelako esperientzia izan da?\nBi urte egin ditut jarraian. Jendeak, oro har, errespetatzen ditu arauak. Hori bai, batzuk alkoholdun edariekin sartzen dira uretara. Beti atzetik ibili behar.\nZein izan da sorosle moduan bizi izan duzun egoerarik larriena?\nIaz, lehen lanegunean, lagun talde bat koltxoneta gainera ari zen salto egiten. Jauzietako baten euretako batek tibia apurtu zuen; uretatik kamillan atera behar izan genuen, gogorra izan zen.\nAramaioko Gazte Asanbladako beteranoetako bat zara. Zenbat kide zarete?\nOrain, 12 bat lagun izango gara. Astero elkartzen gara, ekintza berrien gainean pentsatu, zer hobetu daitekeen ikusi eta betiko ekintzak antolatzen joateko. Herriarendako pare bat sorpresa ditugu, enteratuko zarete. Orain, adibidez, Aratusteak gainean ditugu eta egun horretarako jarrita gaude lanean. Pozgarria da jende berria sartu dela ikustea. Gogotsu sartu dira, gainera. Duela hiru edo lau urte sartu ginen gu.\nEra berean, Orixol mendizale elkartean sartzekotan zabiltza, ezta?\nBai. Erreleboa eskatu dute eta sartzea erabaki dut. Ea gazte gehiago animatzen den. Mendia gustatzen zait eta bide batez herriari laguntzen badiot, hobe.\nAramaixo taldean ere jokatzen duzu, areto futbolean. Noiztik jokatzen duzu? Igarri duzue aurten bi maila gorago jokatzen ari zaretela?\nAurtengoa bigarren denboraldia da. Iaz kosta zitzaigun mailari neurri hartzea, baina behin egokitu ostean nahiko erraz irabazi genituen partiduak. Aurten bi maila gorago gaude eta zailtasun berriekin aurkitu gara, taldeak ondo prestatuta doazela ohartu gara. Guretako ere ikasteko balio izan du horrek; entrenamenduetan jokaldiak gehiago lantzera behartu gaitu. Hori bai, esan beharra daukat beste eginbeharrak direla-eta ez dudala nahi beste entrenatzen.


Izenburua: Non bizi da Bildur?\nAutorea: Iñaki Friera\nMikel 14 urte dituen gazte ausarta eta adoretsua da. Ile urdina dauka, baina ez daki zergatik.\nBerak, Mikelek, Bildur aurkitu nahi du, bildur jendearen bildurretik elikatzen den pertsona da. Bildurrengana joateko berari bururatzen zaio parkeko sorginarengana joatea. Parkeko sorginari laguntza eskatzen dio, baina sorgina zalantzan jartzen du, baina gero ziur dagoela ikusten du eta baietz esaten dio.\nSorginak berarengana eramaten du, baina ararte joateko proba beldurgarriak eta oso maltzurretatik igaro behar da..\nZer pasatuko da?\nProbak gainditu ditu?\nEta gainditzen baditu zer gertatuko da?\nNiri liburu hau gustatu zait, baina ez da gehien gustatu zaidana. Niri liburu beldurgarriak gustatzen zaizkit eta horregatik gustatzen zait liburu hau eta misterio asko duelako.


EGOk hautaketa prozesua jarri dau abian zuzendari nagusi barria aukeratzeko - bizkaie.biz\nEGOk hautaketa prozesua jarri dau abian zuzendari nagusi barria aukeratzeko\nBizkaie! 2019-07-01 07:55 Musikea\nHautagaiak aurkezteko epea garagarrilaren 15ean amaituko da.\nEuskal Herriko Gazte Orkestra Fundazinoak hautaketa prozesua jarri dau abian zuzendari nagusi barria izentetako. Kargu barri honek Euskal Herriko Gazte Orkestrearen (EGO) kudeaketea zuzendu eta proiektuaren helburuak beteteko estrategia diseinauko dau. Hautagaiak aurkezteko epea garagarrilaren 15ean amaituko da, eta aurretiko hautaketa gainditzen dabenei eskatuko jeke orkestrarako daben ikuspegi, estrategia eta ekarpenak azaltzeko proiektu bat aurkezteko.\nEGOko zuzendari nagusi barria Fundazinoaren Patronatuaren menpean egongo da, Eusko Jaurlaritzako Kultura eta Hizkuntza Politika zein Ekonomia eta Ogasuna sailetako ordezkariek osotzen dabena. Kargu barriaren helburua izango da fundazinoaren helburuak aurrera eroatea eta asmo horreek lortzeko plan estrategiko bat zehaztea. Era berean, hartu-emonetarako eta trukerako tokiko eta nazinoarteko sareak sortu beharko ditu, bai eta komunikazinorako tresna eta protokoloak garatu be. Fundazinoaren helburuak ondokoak dira: gazteen profesional aurreko heziketeari laguntzea; musika balioak sustatzea; eredua garatzea; ikastaroak eta biltzarrak antolatzea; eta informazino eta arreta zentro bat ezartzea.\nLanpostu honetarako unibersidade titulua eskatuko da (lizentzia, gradua edo masterra); aintzat hartuko dira musika kudeaketako ezagutzak eta berenberegi eskatuko da gitxienez hamar urteko esperientzia kudeaketan, aukeran, musika kudeaketan, bai eta proiektu barri bat diseinau eta aurrera eroateko gaitasuna be. Hizkuntzen arloari jagokonez, hizkuntza ofizial biak euskerea eta gaztelania eta ingelesa be ondo jakitea eskatuko da, frantsesez jakitea be balorauko dalarik.\nAurretiko hautaketea gainditzen daben hautagaiek, hautatze prozesuaren barruan, proiektu bat aurkeztu beharko dabe eta hor azalduko dabe ze ikuspegi, estrategia eta ekarpen dituen Fundazinoarentzat.


'Lasa eta Zabala' | Pablo Malo zuzendariarekin elkarrizketa\nPablo Malo: 'Oroz gaindi, zintzo jokatu dugu, manikeismotik aldenduta'\n“Lasa eta Zabala” filma ostiralean estreinatuko da zinema aretoetan, Zinemaldian izan eta gero. Pablo Malok luze eta zabal hitz egin digu istorioaz.\n'Lasa eta Zabala' filmaren aurrerapena\n'Lasa eta Zabala' 'zintzotasunez eginiko filma' aurkeztu dute\nHunkituta hartu du Tolosak filmaren estreinaldia\n“Lasa eta Zabala”, bi euskal gazteen bahiketa, hilketa eta jaso zituzten torturak kontatzen dituen filma, zinemetara helduko da ostiralean.\nPablo Malo zuzendari donostiarra arduratu da proiektua zuzentzeaz, eta, alboan, Unax Ugalde, Francesc Orella eta Jon Anza eta Cristian Merchan aktore gazteak izan ditu, besteak beste.\nMalok istorio gogor eta labaina pantaila handira eramateko lanari nola aurre egin dioten kontatu digu, eta filmean “pertsonaia bakoitzak bere ekintzen bidez” hitz egiten duela azaldu du. Gai irristagarriaren aurrean, egitasmoari aurre egin behar ziola jakindakoan, ingurukoek, zoriondu barik, “doluminak” ematen zizkiotela esan digu.\nZein motibazio dago pelikularen atzean? Zein mezu utzi nahi du lanak?\nJoxe Portela ekoizlearen bitartez heldu zitzaidan proposamena; denbora askoan izan dute buruan Portelak eta Joanes Urkixo gidoilariak ideia hori bueltaka.\nMotibazio nagusia beti izan da bat: kontatu duguna bezain istorio delikatua errealitatean gertatu zenarekin fidel jokatuta polizia thriller baten gisan kontatu ahal dela agerian utzi nahi genuen eta, gainera, pelikulak bere horretan ikuslea erakartzeko ahalmena izatea ere bazen gure helburua.\nMezua ere hasieratik izan genuen argi. Basakeria handia izan zen hura, eta ez ditu ez ahazten ez bazter batean utzi nahi urte hauetan guztietan herri honetan egin diren ehunka basakeriak. Gainera, film honek abiapuntu ere izan nahi du, hitz egiteko eta elkarrizketa zabaltzeko aitzakia bat, ahal den neurrian, oinarrizkoan ados jartzeko: inoiz ez dadila horrelakorik berriz gertatu.\nNolakoa izan zen dokumentazio lana? Horren material labaina izanik, kanpo presiorik izan zen pelikularen inguruan?\nHasieratik, bagenekien ezin ginela sumariotik aldendu, izen-abizenak eman nahi bagenituen. Gaia alde guztietatik manipulatu eta erabiltzeko modukoa denez, sumario hori eduki behar genuen ardatz, eta horren inguruan eraiki genuen istorioa: euskarri gisa erabili genuen. Horrez gain, gaiaren inguruko artikulu eta bideo andana bat dago, eta pertsonaiak definitu eta aktore talde ahalik eta finena bilatzeko erabili genituen.\nGero, urtebetez, istorioan sartuta egon zen, bertan parte hartu zuen edo lehen eskutik ezagutu zuen jende askorekin hitz egin dugu.\nPresioei dagokienez, ez da presio jakinik egon: gaur egun, gizartea jakitun da gure historia kontatuz joan behar dugula eta hau guztia herri baten iraganaren parte dela. Hori bai: pertsona batzuk gerturatu egin zitzaizkigun, gaiari zer ikuspuntu emango genion jakiteko, zer eta nola kontatu behar genuen esan geniezaien.\nIstorio nagusitik urruntzen gintuzten gauza asko kanpoan utzi behar izan genituen, nahiz eta fikziozko kontakizunak sortzeko bikainak izango ziren. Baztertu egin behar izan ditugu, oraingoz.\nZer alde dago benetako gertakari bat eta fikziozko istorio bat kontatzearen artean?\nIstorioarekiko eta kaltea zuzenean pairatu dutenekiko, hots familiekiko, errespetua. Gainera, bagenekin ez ginela ia bi urtez lanean egongo inork filma beste norbaiten edo beste zerbaiten aurka erabiltzeko. Bagenekien, halaber, sentimendu ezberdinetako jendeak goitik behera aztertuko zuela istorioa, eta horregatik, oroz gaindi, zintzo jokatu dugu, manikeismotik aldenduta, gertatu zena kontatzeko.\nFilmatze lanetan ere, parte hartzen ari ginen guztiok errespetu sakonez jardun ginen, istorioaren gogorra gorabehera, jendeak hori guztia ikustea merezi duela jakinik, ez daitezen ahanzturan jausi ez istorio hau ez herra, sufrimendua eta muturreko mina protagonista izan dituzten beste istorio asko. Nahiago nuke horiek ere berandu baino lehen grabatuko balira!\nNolakoa izan zen Zinemaldiko harrera? Zein mezu helarazi dizkizuete filmaren arduradunei gertakariekin zerikusia izan zutenek pelikula ikusitakoan?\nHarrera amestutakoa bezalakoa izan zen: sarrerak ordubetean amaitu ziren, egundoko ikusmina sortu zen eta harrera intentsitate handiz bizi izan genuen; izan ere, pelikulak, gertakari politikotzat hartua izanagatik, bere burua defendatu zuen, beregaina izan zen, eta Sail Ofizialean sartu izanak soilik gure lana balioztatu zuen. Ez dugu ahaztu behar martxo erdialdean filmatzen ari ginela oraindik; beraz, prozesu bizi-bizia izan da, baina atsegin handiz burutu dugu.\nUrte hauetan guztietan istorio honetatik gertu egon diren pertsona guztiek esker onez eta minez bizi izan dute: esker onez, kontatu egin dugulako, eta minez, bere bizitzan arrastoa utzi duen zerbait pantailan ikusteko kolpea jaso dutelako. Baina badakigu, gisa berean, pelikula honek urteak joan urteak etorri gertatutakoa ahaztea galaraziko duela eta ondorengo belaunaldiak arbasoek bizi izan zuten istorio honetara eta beste batzuetara gerturatu ahalko direla.\nZelan jokatuko du, zure ustez, gertakari hauen testuinguru historiko eta politikotik kanpo dagoen publikoak filmaren aurrean?\nHori da, seguru asko, pelikularen erronketako bat: guregandik urrun dauden herrietan filma interesgarria izatea, ez bakarrik gure herrian urte horietan izandako istorio izugarri bat den neurrian, baizik eta maila pertsonalagoan, bi gazte basakeria hori pairatzen erakusten dituelako.\nZinema irlandarrak eta ingelesak, adibidez, indarkeriaren inguruko istorioak esportatu izan dituzte, eta gure zinema aretoetan estreinatu direnean zirrara eragin dute; zergatik ez du gureak zirrara bera eragingo herrialde horietan erakusten dutenean? Are gehiago, proiekzioaren biharamunean, nazioarteko hiru jaialdiren arduradunak ekoizle edo banatzailearekin harremanetan jarri nahian aritu ziren, bertan kontatu genuenak hunkituta, bere herrialdeetara eramateko asmoz.


Jeneral baten hiletak Oiartzunen - Ahotsak.eus\nJeneral baten hiletak Oiartzunen\nJeneral baten hiletak Oiartzunen Francoren aldeko jeneral bati Oiartzunen egin zitzaion hileta-desfilea oso gogoan du. Hilerrian hilobiratu zuten. Urnietako Onddi mendian eta Santa Barbaran "gorriak" omen zeuden, eta Xoxokako plazan zeuden francozaleen mandoak hil omen zituzten.\nHizlaria(k): Lekuona Mitxelena, Hilario\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan URN-028-024 kodeko bideoa nahi duzula aipatzea: ahotsak@ahotsak.eus\nFrancoren aldeko jeneral bati Oiartzunen egin zitzaion hileta-desfilea oso gogoan du. Hilerrian hilobiratu zuten. Urnietako Onddi mendian eta Santa Barbaran "gorriak" omen zeuden, eta Xoxokako plazan zeuden francozaleen mandoak hil omen zituzten.\n-Oiartzunen gooratzen naiz ni nola jeneralen bat edo ez dakit zer zala hilla. Jesus!, ze despilliak ein zizkien eta. Han da nunbaitt'e Oiartzungo kanposantu hartan sartua. Ja-ja, honezkero earki beratua eongo da gizajua. Gu mutil koskorrak giñala zan eta, nik ordun zer eukiko nittun? Zazpi bar urte. Holakon bat.\n-Ze aldetakua zan akordatzen zea, ze bandotako jenerala?\n-Ez, ez naiz goatzen baiño espaiñola zala bai. Españiko bandera, oaingo txorixo zea klasia zun eta. Bestiak diferentia ibiltzen zuen. "Gorrik" deitzen ziyen hemen batzuei. Hemen gorri hoitakuak Santa Barbaran egondu omen zien batzuk eta bestiak Onddin'e bai, ta Xoxokako plazan sekulako mando pila bota omen zuen bestieiri. Gorritakuak bestieiri bota omen zizkien. Sekulako pila, e, esaten due; ni ez nitzen ordun hemen. Gu, klaro, Oiartzunen zala hasi zan gerra eta. Hemen denboa gutxi in zun gerrak, e. Hemendik alde in zuen norabaittea. Hor Gernika alde eta hoitan deskargak-eta in zittuen eta hor zeatu zien.\nAnaia Asturiasko frontea galdu\nAnaia zaharrena gerran hil zen\n"Gorriekin" joan ez zirenak, soldadu eraman zituzten\nGerran hildakoen gorpuak aurkitu zituenekoa


Ekintzak – Alpino Tabira\nGure urteroko ekintzak Urte Berri egunean hasten dira, Urkiolagirrera igoaz. Goizeko 11etan gailurrean egiten dugun argazkia ohitura bihurtu da. Elkarteak, jeitsitakoan, partaide guztientzako salda bero goxoa eskainiko du Urkiolan. Nahiz eta Urte Berria egun berezia izan, 300 lagunetik gora biltzen gara.\nUrteko egutegiaren barruan, ahalik eta bazkide kopuru handiena biltzeko ekintzak burutzen ditugu. Horrexegatik, ekintzak askotarikoak izaten dira. Bazkide ez direnek ere parte har dezakete, nahiz eta ordaindu beharreko ekintzetan, zertxobait gehiago ordaindu behar duten. Kasu batzuetan, gainera, bazkide direnek lehentasuna izango dute.\nEkintzok honela sailka ditzakegu:\nOhikoak. Ez dira aldatzen eta mota guztietako jendeari zuzenduta daude. Honako hauek dira: Urte Berri, Txitxiburduntzi, Besaide eta Elkartearen eguna eta urteko azkeneko igoera, Turroi eguna. Egun honetan partaideek elkarteak eskainitako turroi goxoa dastatzeko aukera izaten dute.\nMendi-ibilaldiak. Iraupen erdi-luzeko ibilaldiak dira, gailurrik gabekoak eta egun batean edo asteburu osoan egitekoak. Durangoko Udalarekin elkarlanean, Mugarri Eguna ospatuko dugu urtero, hiri-ingurua ezagutzera emateko.\nIbilaldiak Durangaldetik. Durangaldea hobeto ezagutzeko asmotan, gure eskualdeko gailurretara igoko gara. Mota guztietako jendeari zuzendutako ekintzak izango dira. Udaberri eta uda sasoian egiten dugu, larunbat goizetan.\nMendi ertaina. Lau eta sei ordu bitarteko ibilbideak dira. Mendira goazenean egiten dugun ohiko ibilaldia da. Posible denetan, ibilbide bat baino gehiago eskaintzen dugu. Igandeetan izaten dira eta iluntzeko 8ak aldera Durangon izaten gara bueltan.\nGoi mendia. Larunbata ondo aprobetxatzeko asmoz, goizean goiz irteten gara. Gaua mendiko aterpetxeren batean igarotzen eta igandean beste ibilaldi bat egiten dugu. Prestaketa handiagoa eskatzen du eta urte sasoiaren arabera, izotza, elurra, etab. aurki ditzakegu. Horregatik partehartzaileei garaiz jakinarazten zaie. Gaua aterpetxeren batean pasako bagenu, elkartea bera arduratuko litzateke guztia antolatzeaz.\nEskia. Asteburuetako ekintzak izaten dira. Ostiral arratsaldean irteten gara, larunbat eta igandea aprobetxatzeko. Ostatua aurkitzeaz elkartzea arduratzen da. Irteerak, normalean, Candanchura egiten ditugun arren, Formigal eta Baqueirara ere joaten gara.\nIkastaroak. Ez dute data zehatzik, burutu baino lehen ematen da abisua. Normalean, mendi eskia, iraupen eskia, orientabidea, eskalada eta argazkigintza arloko gaiak izaten dira.\nDiapositiba emanaldiak. Ez dute data zehatzik. Aldez aurretik abisatzen dira.\nElkarte artekoak. Bai gure bazkideentzat zein beste elkarte batzuetako mendizaleentzat antolatzen dira. Informazioa Federazioko beste elkarte guztiei bidaltzen zaie eta parte hartzeko derrigorrezkoa da federatuta egotea. Ekintzak ondokoak dira:\nDurangaldeko gailurrak. Urriaren lehenengo igandean izaten da. Gure elkarteak antolatzen duen gizarte-ekintza zaharrena da. 30 alditan baino gehiagotan antolatu dugu. Durango inguruan egiten den martxa da. Erdi eta goi-mendian aritzen diren mendizaleentzat aproposa.\nEski ibilbideak. Urtero antolatzen da Pirinioetan. Federazioaren egutegian agertzen da.\nInformazio gehiagorako urteko ekintzen egutegia ikusi


Errenta aitorpena euskaraz egiteko deia egin dute aurten ere\nActualizado 25/03/2021 12:47 CET\nErrenta aitorpena euskaraz egiteko kanpaina abiaraziko dute ostegun honetatik aurrera UEMAk eta hainbat erakunde publikok, elkarlanean, herritarrek administrazioarekin dituzten harremanak euskaraz izan daitezen bultzatu nahian. Lurralde bakoitzeko foru ogasunaren arabera webguneak, telefonoak eta gainerakoak aldatzen diren arren, moduak antzekoak dira kasu guztietan, eta horietan euskararen aldeko hautua egitea da UEMAk lortu nahi duena kanpaina honekin.\nUEMArentzat, administrazioa euskalduntzeko duen eraginagatik, errenta aitorpena ahalik eta herritar gehienek euskaraz egitea garrantzitsua da, "euskararen normalizaziorako bidean udalerri euskaldunak egiten ari diren beste urrats bat baita".\n"Urratsa sendoa izan dadin, ordea, herritarren babesa eta parte hartzea ere beharrezkoa da, eta hautu horretan eragin nahi du aurten ere UEMAk, udalekin eta beste hainbat erakunde publikorekin elkarlanean abiarazitako kanpainarekin, euskarak dagokion lekua izan dezan administrazio publikoan ere", adierazi dute erakundeko kideek.\nGaur egun, errenta aitorpen gehienak mekanizatuak dira lurralde gehienetan, baina Nafarroan, esaterako, ondasunetan aldaketak izanez gero, banketxeetan eta aholkularitzetan zuzentzen dituzte. Beraz, horietarako 'Hemen errenta aitorpena euskaraz egin dezakezu' mezuarekin kartelak zabalduko dituzte leku horietan.\nEra berean, UEMAko kide diren Nafarroako herrien zerrendarekin ere kartela zabalduko dute, herritarrei datuak hobetzeko gonbidapena eginez. Nafarroan apirilaren 12an hasiko da kanpaina telematikoa, eta apirilaren 19an aurrez aurrekoa.\nBizkaian, errenta aitorpena egiteko modu erabilienetakoa finantza erakundeen bulegoetara jotzea da. Horregatik, UEMAk zenbait finantza erakunderekin duen hitzarmenaren baitan, herritarrei errenta euskaraz egin dezaketela gogorarazteko berariazko neurriak landu dituzte aurten ere. Zenbait udalek eta mankomunitatek ere finantza erakundeekin elkarlanean egingo dute aurten ere kanpaina, herritarrak errenta aitorpena euskaraz egitera gonbidatuz.\nGipuzkoan, berriz, iaz abiarazi zuen '100.000 zergadun Ogasunarekin euskaraz' egitasmoari helduko dio aurten ere Foru Aldundiak. Lau urterako egitasmoa aurkeztu zuen 2020an, eta horren baitan, 'Ogasunarekin euskaraz' leloa gehituko dute aurtengo kanpainari lotutako euskarri guztietan.\nUEMAk ere, Gipuzkoako Aldundiarekin bat eginez, lelo hori gehitu du lurraldeko udaletarako prestatutako euskarri denetan. Euskarri horiek egokitu dituzte gero tokian tokiko erakundeek, dagozkien mezuak eta datuak sartzeko. Oarsoaldean, esaterako, eskualdeko udal guztiek egin dute bat kanpainarekin, azken urteotan bezala, eta errenta euskaraz egiten duten herritarren artean otorduak ere zozkatuko dituzte.


2019-03-25 - Goierriko Hitza : Goierriko Hitza\nZuhaitz Eguna egin dute Legazpin\nIgandean pagoak landatu zituzten Lakiolako herri lurretan\nBakearen aldeko Kazetaritza Saria jasoko du Mikel Aiestaranek Gernikan\nGeorge Steer/Gernika bakearen aldeko Kazetaritza Saria aurrenekoz emango du Gernikako Udalak. Aiestaranek Ekialde Erdiko gatazken berri ematen egindako lana aitortu nahi diote. Steer-en liburuaren hitzaurrea idatzi du beasaindarrak.\nCisnerosen aurka irabazita laugarren postuan mantendu da Ampo Ordizia\nDeskargako autobidea prest, bost urteko lanen ondoren\nBeasain eta Bergara lotuko dituen A-636 autobidea bukatutzat eman du Foru Aldundiak. Bihar zabalduko dute azken zatia, Antzuola eta Bergara artekoa, bost urte iraun duten lanen ondoren.\nAritz Egeak Ordizia eta Txindoki arteko marka ontzeko saiakera egingo du uztailean\nIñaki Maiorak 1978an Ordizia eta Txindoki artean jarritako marka ontzen ahaleginduko da Aritz Egea urretxuarra, uztailaren 6an, Emaneurre Taldearen 10. urtemugako ekitaldien barruan.\nIraganeko erronka baten itzalean\nAna Usabiagak irabazi du Emakumezkoen Tolosako VI. Sari Nagusia\nEustrak-Euskadi taldeko ordiziarra izan da azkarrena Tolosako proban, eta jokoan zen Gipuzkoako Txapela ere irabazi du.\nGoierri Gorrik laugarren garaipena lortu du jarraian\nSegurarren antzezlanak harrera beroa izan du Urretxun\nAhoztar Zelaietak hitzaldia egingo du gaur Legazpin\nLegazpiko Irabazi-k antolatu du. Hitzaldian, bide batez, 'La trama del 4%, las comisiones del caso de Miguel' liburua aurkeztuko du


Meteorologoek tanta hotzeko arrisku handiaz ohartarazten dute El Niño | Consumer\nMeteorologoek tanta hotzeko arrisku handiaz ohartarazten dute El Niño\nMeteorologoek ohartarazi dutenez, datozen bi hilabeteetan, “El Niño” izeneko fenomeno klimatikoaren ondorioz, Espainia osoan tanta hotzak gertatzeko arriskua areagotu egin da. Zehazki, komunitate horretan prezipitazioak urteko batezbestekoarekin alderatuta% 30 igo dira.\nMeteorologia Institutu Nazionaleko (INM) adituek uste dute udazkenean uraren tronba-arriskua areagotuko dela, eta, ondoren, zientzialariek urte hasieran sinatuko dute “El Niño”. Fenomeno hori 5-7 urtean behin gertatzen da, eta Ozeano Bareko uren birberotze berezia (8º artekoa) gertatzen da. Tenperatura-igoera hori izugarri lurruntzen da, eta, azkenean, planetako klimatologia izugarri aldatzen da.\nAurtengo “El Niño” filmaren aurrerapen gisa, Valentziako probintziak udako ekaitzik okerrena jasan zuen 40 urtean, eta atzo Bartzelonaren txanda izan zen.\nINMko adituek diote oraindik ez dela “El Niño”-ren une gorenik izan, eta, beraz, uztailean Kantauri Itsasoko Erlaitzean, Katalunian eta Valentziako Erkidegoan izandako ekaitzak tanta hotzetako olatuaren hitzaurrea izan litezke.\nHala ere, adituek berek gogorarazten dute tanta hotza izateko arriskua dagoela otoño guztietan, betiere fronte hotz batek lurruntze handia badu. Kontua da “El Niño” fenomenoak arrisku hori biderkatuko duela.\n"Haurra" fría-eu gota-eu


“Álava Sarea. Emakume ikusezinak, elkartasuna eta espioitza (1936-1947)” izeneko erakusketa ibiltaria ikusgai Donostian, Aiete Kultur Etxean\n•\tErakusketa hori Luis Álava Sauturen fusilamenduaren 75. urteurrena dela-eta antolatu diren ekitaldietako bat da. Luis Álava Sautu euskal presoen elkartasunerako eta Bigarren Mundu Gerran Aliatuen aldeko espioitza-lanetan jarduten zuen sare klandestino horren buruzagi nagusia izan zen. Sare horretan lau emakume izan ziren protagonista nagusienetakoak.\nostirala, 2018.eko irailak 7\nIrailaren 6tik 26ra, “Álava Sarea. Emakume ikusezinak, elkartasuna eta espioitza (1936-1947)” izeneko erakusketa ibiltaria izango dugu ikusgai Donostiako Aiete Kultur Etxeko erakustaretoan. Euskal Herriko Unibertsitateko Josu Chueca historialari eta irakaslea izango da erakusketaren komisarioa.\nErakusketa hori Luis Álava Sauturen fusilamenduaren 75. urteurrena dela-eta antolatu diren ekitaldietako bat da. Sare horrek bere buruzagi nagusi izan zenaren deitura hartu zuen izentzat (“Álava Sarea”), eta Gerra Zibilean bertan eta Francoren diktaduraren hastapeneko urteetan, 1936tik 1940ra, elkartasunezko hainbat eta hainbat ekintza burutu zituen presoen, erbesteratuen eta berauen familien alde, Aliatuentzako espioitza-lanak egiteaz aparte.\nLan hori gauzatze aldera, Álava Sareak ia berrogeita hamar kide izan zituen jardunean, geuk dakigula. Sare horretan, nekazariak, beharginak, Administrazioko enplegatuak, “emakumeak”, apaizak eta Araba, Bizkaia, Gipuzkoa eta Nafarroako gizarte-klase guztietako pertsonak aritu ziren. Horien batez besteko adina 40 urte ingurukoa izan zen, eta Luis Álava izan zen, hain zuzen ere, denotarik zaharrena, 49 urte baitzituen garai hartan. Hala ere, aparteko lau emakume izan ziren Sarea benetan eratu zutenak: Itziar Mugika, Delia Lauroba, Bittori Etxeberria eta Tere Verdes.


Iragazgaitza Piragua gerrian Pack fabrikatzaileak eta Hornitzaileak - Txina Factory - Sealock Kanpoko Gear . CO LTD.\nKayaking Gerrikoa iragazgaitza\nEstiloa:Kayak lehorreko poltsa nazionala\nKolore:beltza, horia, gorria, grisa, urdina, laranja, berdea, morea eta abar\nErabilera:bidaiak, mendi-ibiliak, ur-kirolak\nziurtagiria:REACH / EN71\nzerbitzua:OEM / ODM diseinua, Bezeroaren logotipoa ongi etorria da\nBidalketa:TNT / DHL / UPS / FedEx / aire / SEA\nHornidura gaitasuna:20000 pieza / pieza hileko Duffle Bag\nbana pp poltsa batean, 10pcs kartoi batean\nKantitatea (piezak) 1 - 500 501 - 1000 1001 - 2500> 2500\nEst. Ordua (egunak) 40 45 55 Negoziatu beharreko\nkayak iragazgaitza, bidaia lehorreko bikoitzeko poltsa\n420D nylon TPUarekin estalitako materiala\neskura colour\tBlack,Blue,Yellow,Gray,Black,White,Orange\nLogotipoa inprimatzeko serigrafia\nLagina denbora 5 ~ 7 egun\nEkoizpen denbora 35 ~ 45 egun\nkayak lehorreko poltsa Zehaztapena\n1. Materiala: 420D TPU, itxita handia,% 100 iragazgaitza bermatua\n2. Logotipoa: Serigrafia, bezeroaren logotipoa ongi etorria\n3. Pertsonalizazioak: kayak iragazgaitza poltsiko lehorreko poltsaren kolorea, tamaina eta logotipoa\n4. Prezioa: Fabrikaren prezioa\n5. ziurtagiria: REACH Standard,EN71\nkayak lehorreko poltsa Abantaila\nEnpresa-bidaia bat egiten ari bazara edo aisialdiko oporrak besterik ez badira, estiloz bidaiatu dezakezu iragazgaitza duen poltsa arin eta errazak. Duffle poltsa hauek helburu handia dute bidaiatzen ari zaren bitartean. Interesgarriena gurpilak, orga txikiak eta sorbalda erregulagarriak edo kentzeko bezalako osagarri ezberdinekin eskuragarri daude. Gainera, bidaiatzerakoan, gauza gehigarriak hartzeko gai diren konpartimentu osagarriak ezagutzen dituzte. Jarraian zerrendatuta dauzkazu poltsa perfektu baten azken ezaugarri batzuk.\n1. Oro har, beltz-poltsikoko poltsak jendearen aukera ezin hobea dira; hainbat forma eta tamainatan eskuragarri daude. Duffel poltsak aukera paregabeak ematen dizkizu; biltegiratze eta bidaiaren beharren arabera aukeratu ditzakezu.\n2. Poltsak poltsa eskuragarri daude, besteak beste: eramangarriak, jantzi bikoitzeko poltsa, ordenagailu eramangarria, jaurtiketa, kirola, uhal erregulagarriak eta zuzen.\n3. Duffle poltsak aukera ezin hobea dira errepidean bidaiatzeko. Maiz bidaiatzen baduzu, hauek oso erabilgarriak dira.\n4. Poltsak kremaileradun poltsikoekin hornituta daude. Sarrerak, liburuak, giltzak eta maiz behar dituzun gauzak gordetzeko.\n5. Poltsetan sartutako helduleku erakargarriak zure bidaia erraza eta erosoa da.\n6. Askotan aukera polifazetikoa eskaintzen duen poltsa lor dezakezu; ordenagailu eramangarriaren maleta bihur daiteke. Ezin hobea negozioetarako eta noizean behin familiako bidaietara joaten direnentzat.\n7. Aukeratu poltsa egokia duen poltsa, lehen materiala orbanetatik babesten lagunduko du.\nkayak lehorreko poltsa Materiala\nEco-friendly PVC edo TPU, iragazgaitza den poltsa hauek Europak, Ameriketako Estatu Batuak eta Japoniak hartutako ingurumen-babesaren estandarrak ez toxiko edo toxikotasun txikiko probak betetzen dituzte.\nbana pp poltsa batean, 10 pieza kartoi batean.\nZergatik aukeratu piraguak lehorreko poltsa\nFabrika propioa dugu, profesionalen diseinu talde handia eta laginketa saila iragazgaitza duten produktuak egiteko, esate baterako, iragazgaitz lehorreko poltsak, iragazgaitzako kasuak, iragazgaitza duten poltsak, piragua lehorreko poltsak, iragazgaineko motxilak eta abar. Epe luzerako negozio harremana egin dugu mundu osoko bezero ugarirekin. Espero dugu zurekin negozio onak egitea. Bezeroen OEM aginduak ongi etorriak dira.\nDufel poltsa guztiak bidali baino lehen honako ikuskapenera joan behar du\nGaldera guztiei eta Promtly bezero guztiei komunikazio onena egiten saiatzen gara\n2. Egiaztapen bikoitza egiten dugu produktuak bidali aurretik\nBidalketa segurua aukeratzen dugu\nProduktuak garaiz lor ditzakezula ziurtatu dugu\nProduktuak lortu ondoren egiten dugu jarraipena\n1.Wain iragazgaitza duten poltsak mota guztiak ekoizteko ospe ona duten fabrikatzaileak gara\nesperientzia eta, gainera, esperientzia handia dute kanpoko merkataritzan.\n2.Produktuen lerro profesionalak eta kalitatea kontrolatzeko sistema ditugu, beraz, prezio lehiakorrak eta kalitate handiko produktuak garaiz eskain ditzakegu.\n3.Go eta ODM Zerbitzuan gaitasun handia dugu.\n4. Gutxieneko kantitateak onartzen dira.\n5. Salmenta osteko zerbitzua bikainena eta posta elektronikoa azkarrena erantzuten du.\n6. Bidalketa azkarra.\nHot Tags: Iragazgaitza Piragua gerrian Pack, fabrikatzaileak, Hornitzaileak, Factory, Handizkako, Deskontua, Moda, berriena, Kalitatea, Iraunkorrak


BEZ? Bai baina ez - etzi.pm\nBEZ? Bai baina ez\nbitakora — 2015-06-24\nAzkenaldian asko entzun / aipatzen dugu kultur diziplina desberdinen kontsumoaren beherakada PPren gobernuak BEZ-ari aplikatu zion gorakadarekin lotuta dagoela. Baina zenbat eta buelta gehiago eman argudioari, orduan eta ahulago bihurtzen da. Argi dago, ez nahiz ni orain BEZaren igoera defendatzera etorriko, %8tik %21erako igoerak ez duela areto bat betetzen lagunduko. Ez da erreklamu onena inolaz ere. Baina zail egiten zait pentsatzen 10€ko sarrera bat 10,80€ BEZ barne ordaindu edo 12,10€ ordaindu, 1,3€ horiek direla aretoak hutsik egoteko arrazoia. Ze hori horrela balitz, doako eskaintza denean aretoak bete egin beharko lirateke. Eta hau ere ez da horrela. Argi azaldu zuen Plateruenako kudeatzaile Beñat Gaztelurrutiak iazko abenduan Durangon, besteak beste Gotzon Barandiaranekin, euskal kulturgintzaren egoeraz eskaini zuten mahai inguruan. Argi azaldu zuen Plateruena bezalako gune baten kalitatezko eta doako programazioa eskainita ere erantzuna beherantz doala azken urteotan. Lehen eskutik ezagutu genuen geuk ere Ondarrun Portuko Ranpi gune alternatiboaren urteurrena ospatzeko asteburu kulturala antolatu genuenean. Puntako programazioa antolatu genuen publiko guztientzat. Komiki tailerra, ikus-entzunezkoen proiekzioak, hitzaldiak, antzerkia, kontzertua… Edo ekintzon atzean zeuden izen batzuk aipatzearren Unai Iturriaga, Hedoi Etxarte, Ana Elordi, Patxi Uharte “Zaldieroa” eta beste hainbat sortzaile. Erantzuna baina oso pobrea izan zen. Batazbeste 12-15 lagun batzen ginen saio bakoitzean, non eta Ondarrun, neguan, basamortu kulturalaren ekuadorrean. Eta hor ere ez zegoen BEZik.\nLiburu bat erostera noanean ere zalantza hori etortzen zait. 25€ liburua? BEZa %21a bada oinarria 20,66€koa da eta oinarri honekin %8an zegoenean BEZa, liburuak 22,31€ balio zituen. 2,69€ horiek dira liburu salmenten beherakadaren benetako arrazoia? Baietz esan nahiko nuke baina ezezkoan nago. Ze prezioan badago arazoa, oinarriak ere zerikusi handia du, ez zergak bakarrik.\nBehin hau esanda, kultur kontsumoaren beheranzko tendentziari eragiten dioten faktore guztiak identifikatzen saiatu behar gara, berau inbertitu nahi badugu behintzat. Teknologia berrien ondorioz kulturaren kontsumo tendentzietan ematen ari den aldaketa (hau hasi besterik ez da egin) eta beronen aurrean produktu fisikotik edo ekimen presentzialetik bizi diren askok ez dutela beraien eskaintza birpentsatu eta moldatu (egiteak ere ez du inolaz arrakasta ekarriko, baina ez egiteak bidean geratzea dakar) gakoetako bat izan daiteke. 70, 80, 90 zein aurreko hamarkadako errealitatetik abiatutako estrategia egungora moldatzeko zailtasunetaz ari naiz.\nLehen, zuzeneko askotara joaten ginen eta kontzertu baten bideoa VHS zinta gastatu arte ikusten genuen; material berrira sarbidea mugatuago baitzen. Gaur ordea, atzoko kontzertu, poesia errezitaldi, antzezlan edo dantzaldiaren bideoa youtuben dago esekita 24 ordu baino lehenago eta biharko zaharkitua geratu zaigu; berriak egongo baitira, edo zerbait streaming bidez jarraitzeko aukera izango baitugu. Liburua erostera goazenean paperaren erromantikoak garenok badakigu zer ari garen ordaintzen eta zergatik egiten dugun. Berdin diskoarekin. MP3, Pc, iPad, Smartphone, Wifi, bluetooth eta antzekoekin hazi eta hezi diren belaunaldiek ordea disko bat osorik erosi beharrean euro baten truke abesti bat deskargatzea izan dezakete buruan. Berdin gertatzen da areto bat zapaltzerako orduan. Sarean kultur beharrak nahi erara asetzen ohituriko belaunaldien kontsumo tendentziak hasi dira beraz formatu tradizionalean eragiten.\nBadira baina BEZ eta Teknologia berriak bezain nabarmenak ez diren beste bi faktore eta hauek baino eragin kaltegarriagoak dituztenak. Bata erakunde publikoetako bulegoetan diseinatutako kultura da eta bestea Telebista bidez batez ere, eta Irratiz baita, herritarrari helarazten zaizkon kultur ereduak. Erakunde nagusiek edukirik gabeko ontziak ezarri eta mantentzen xahutzen dituzte kulturari dagozkion sos gehienak eta ez dute kulturaren munduko premiei erantzuna emango dien plan integral bat garatzen. Munduan kokatuko gaituzten elementuei so bizi dira; munduko mapan egon aspalditik gauden arren. Hezkuntza planean euskal kulturak eta kulturgintzak duen presentzia ezak sekulako mesedea egingo balu bezala. Baina batzuen konplejuek eta besteen diru goseak egungo argazkira ekarri gaituzte.\nEta zer esan medio masiboez? Zer gure telebista eta irrati publikoaz? Apustu nagusia “reality” bat duen telebista publikoak ez du asko laguntzen. Ezta bi belaunaldi analfabetismo musikalean murgildu nahian zaborra bonbardatzen dabilen irrati publikoak ere. Eta txarrena ez da inork ez duela egindako kalteagatik erantzungo; kalteen dimentsioaz konturatzerako beranduegi izan daitekeela baino.\nFaktore hauek gutxi ez eta inoizko krisi ekonomiko bortitzena jasaten ari garela ere kontutan hartu behar dugu. 8 urte datoz maldan behera hasi ginenetik. Makro adierazleek egoera hobetzen doala dioten arren, egunerokotasuneko kontzeptuak lan prekarioak, langabezia tasa, pobrezia maila eta esklusio soziala dira besteak beste.\nBEZaren igoera izebergaren parte da bai, baina punta besterik ez. Ur azpian dagoenak gehiago kezkatu behar gaitu


Vitoria-Gasteizko Udalaren web-orria - Adinkeriaz berba egin dugu Cogitatus-en, Maitekik antolatutako jarduera bat\nAdinkeriaz berba egin dugu Cogitatus-en, Maitekik antolatutako jarduera bat\n2022ko maiatzaren 17an argitaratua\nJardun dezagun adinkeriaz!\nAdinkeria adinagatiko diskriminazioa da.\nHorretaz hitz egitea lehen urratsa da, hartara mundu osoko adin guztietako pertsonei eragiten dien, eta ongizate eta osasun fisiko eta emozionalean ondorio negatiboak dituen arazo bat identifikatzeko, eta hari aurre egiteko.\nDiskriminazio horrek berariazko ezaugarriak eta ondorioak ditu adineko pertsonengan, "zaharkeri" moldean agertzen baita "adinkeria".\nMaiatzaren 10ean, Europa Jauregian, II. Cogitatus saioa egin zen, "Edadismo ¿y eso que es?" izenpean. Maitekik antolatu zuen.\nGasteizko 80 pertsona inguru bildu ziren, 20 eta 85 urte bitartekoak, elkarteetatik, Bizan saretik, Osakidetzatik, ikastetxeetatik, Udaletik... etorriak, zahartzeari buruzko aurreiritziek gure eguneroko bizitzan eta harremanetan eragiten duten moduaz aritzeko. Ideia negatibo horiek gure geure zahartzea bera ukatzera garamatzate, gure bizitzako garai luze eta, egia esan, aukerez betetako batez gozatzea eragozten digute.\nBeraz, maiatzaren 10etik aurrera, izan gaitezen adinkeriaren etsai, orain arte baino are gehiago! Badakigu baditugula aukera onak, ekarpenak egin, ikasi eta edozein adinetan gozatzeko.\nBIZAN Saren albisteak